ক্যাসিনোকাণ্ডে ২০০ জনের বিরুদ্ধে অনুসন্ধান চলছে: দুদক চেয়ারম্যান\nযুগান্তর রিপোর্ট ০২ জানুয়ারি ২০২০, ০০:০০ | প্রিন্ট সংস্করণ\nদুর্নীতি দমন কমিশনের (দুদক) চেয়ারম্যান ইকবাল মাহমুদ বলেছেন, সাংবাদপত্রে প্রকাশিত দুর্নীতি সংক্রান্ত প্রতিবেদনের ভিত্তিতে অন্তত ৮০ ভাগ অনুসন্ধান হয়। ক্যাসিনোকাণ্ডে যত অভিযোগ আমরা সংবাদমাধ্যম থেকে নিয়েছি। তার ভিত্তিতে ১৫০ থেকে ২০০ জনের তালিকা করে তাদের অবৈধ সম্পদের অনুসন্ধান ও তদন্ত চলছে।\nবুধবার দুদকের প্রধান কার্যালয়ে ‘দুর্নীতি দমনে অনুসন্ধানী সাংবাদিকতা’ শীর্ষক এক প্রশিক্ষণ কর্মশালার উদ্বোধনী অনুষ্ঠানে প্রধান অতিথির বক্তব্যে তিনি এ কথা বলেন। এতে আরও বক্তব্য দেন- দুদক কমিশনার ড. মো. মোজাম্মেল হক খান, এএফএম আমিনুল ইসলাম, সচিব দিলওয়ার বখত প্রমুখ। কর্মশালা সঞ্চালনা করেন দুদকের মহাপরিচালক (প্রশিক্ষণ ও আইসিসিটি) একেএম সোহেল। দুর্নীতি দমন কমিশন ও রিপোর্টার্স অ্যাগেইনস্ট করাপশন (র‌্যাক) যৌথভাবে কর্মশালার আয়োজন করে।\nসাংবাদিকদের উদ্দেশে দুদক চেয়ারম্যান বলেন, ‘আপনারা দুর্নীতির তথ্য পেলেই অনুসন্ধান করে প্রতিবেদন তৈরি করে প্রকাশ করবেন। এমনকি দুদকের ভুলত্রুটি নিয়েও জনগণকে জানাতে পারেন। আমাদের সিদ্ধান্তে কোনো নিরীহ লোক যেন কষ্ট না পায় সেদিকেও নজর দিতে হবে। কারণ এতে আমাদেরও কষ্ট হয়।’\nতিনি বলেন, ‘আমরা কারও দ্বারা প্রভাবিত নই। কেউ আমাদের নির্দেশনাও দেন না। আমরা কারও চাপে পড়ে বা ভয় পেয়ে কোনো কাজ করি না।’\nদুদক বিটে কর্মরত সাংবাদিকদের ইংরেজি নববর্ষ ও মুজিববর্ষের শুভেচ্ছা জানিয়ে ইকবাল মাহমুদ বলেন, ‘জাতির পিতা বঙ্গবন্ধু শেখ মুজিবুর রহমানের স্মৃতির প্রতি গভীর শ্রদ্ধা জ্ঞাপন করছি। তার স্বপ্নের সোনার বাংলা গড়ার পথে প্রধান অন্তরায় দুর্নীতি। নতুন বছরে দুর্নীতি কমিয়ে আনাই হবে মুজিববর্ষের উত্তম কাজ।’\nতিনি বলেন, ‘মানুষ সংবাদপত্রে প্রকাশিত সংবাদ বিশ্বাস করে। এমনকি শিশুরা সংবাদপত্র থেকে শিক্ষা গ্রহণ করছে। সংবাদপত্র, টেলিভিশন মানুষের জীবনের অবিচ্ছেদ্য অংশে পরিণত হয়েছে। তাই দেশের প্রতি সংবাদপত্রের বড় দায়িত্ব রয়েছে। কোনো সংবাদ যেন দেশের ভাবমূর্তি ক্ষুণ্ন্ন না করে সেই দিকটাও মাথায় রাখতে হবে। শুধু সংবাদপত্র নয়, সবার কর্মপ্রক্রিয়ায় সর্বপ্রথম থাকা উচিত দেশ। এর পর আপনি, আমি, আমরা সবাই।’\nতিনি আরও বলেন, ‘কে বড় কে ছোট এমন কিছু বিবেচনা না করে নির্মোহভাবে পথ চলছে দুদক। বিগত চার বছরে কোনো সিদ্ধান্ত গ্রহণে আমরা পিছপা হইনি। দ্ব্যর্থহীন কণ্ঠে বলতে পারি, এ সময়ে কারও দ্বারা প্রভাবিত হইনি, যা করেছি নিজের বিবেক-বিবেচনা বোধ থেকে করেছি।’\nতিনি বলেন, ‘আপনারা অনুসন্ধানী সাংবাদিকতার মাধ্যমে যদি আমাদের প্রতিষ্ঠানের কোনো দোষ-ত্রুটি খুঁজে পান তা নিয়েও সংবাদ প্রকাশ করবেন। জনগণকে জানাবেন। কারণ দুদক জনগণের প্রতিষ্ঠান। সাংবাদিক ছাড়া দুদকের অস্তিত্ব দৃশ্যমান নয়। আপনারা আমাদের শত্র“ নয়, বরং সহযোগী বা সহযাত্রী। আমাদের সমালোচনা করা হলেও আমরা আপনাদের শত্রু ভাবি না। বরং প্রাতিষ্ঠানিক সংস্কারে সমালোচনার প্রয়োজন রয়েছে। আমরা ইতিবাচকভাবে সমালোচনাকে গ্রহণ করি।’\nইকবাল মাহমুদ বলেন, ‘ক্যাসিনো কাণ্ড নিয়ে অনেক কথা হয়। ক্যাসিনো ব্যবসা কিন্তু দুদক আইনের তফসিলভুক্ত অপরাধ নয়। তবে ক্যাসিনো ব্যবসা করে যে বা যারা অবৈধ সম্পদ অর্জন করেছেন, সেটা দুদক আইনের তফসিলভুক্ত অপরাধ। ঠিক এ কারণেই আমরা অবৈধ সম্পদ অর্জনকারীদের বিরুদ্ধে ব্যবস্থা নিচ্ছি। তালিকা দীর্ঘ থেকে দীর্ঘতর হচ্ছে। এসব তথ্যেরও সবচেয়ে বড় উৎস হচ্ছে সংবাদপত্র, অন্য কোনো সংস্থা নয়। আমরা এই কর্মপ্রক্রিয়া থামাব না। এটা চলবে। দুর্নীতিবাজদের যতক্ষণ না পর্যন্ত আইনের আওতায় আনতে পারছি, ততক্ষণ আমার নিরবচ্ছিন্নভাবে তাদের তাড়া করব।’\nড. মো. মোজাম্মেল হক খান বলেন, ‘কিছু করতে পারেন না বলে সাংবাদিকতা করছেন, সেই দিন আর নেই। এখন সাংবাদিকরা অনেক মেধাবী। দুদক নিয়ে সাংবাদিকদের আগ্রহ বা রিপোর্ট আমাদের মুগ্ধ করে। আমি মনে করি অনুসন্ধানী সাংবাদিকতায় সরকার লাভবান হয়। রাষ্ট্র উপকৃত হয়।’\nঅপর কমিশনার এএফএম আমিনুল ইসলাম বলেন, ‘সাংবাদিকরা নানাভাবে দুদককে সহায়তা করছেন। ভালো রিপোর্ট করছেন। তাদের রিপোর্ট আমরা আমলে নিয়ে অনুসন্ধান করি।’ কর্মশালায় ৪০ সাংবাদিক অংশ নেন।\nএতে অতিথি শিক্ষক হিসেবে বিষয়ভিত্তিক আলোচনায় অংশ নেন বাংলাদেশ সংবাদ সংস্থার ব্যবস্থাপনা পরিচালক ও প্রধানমন্ত্রীর সাবেক প্রেস সেক্রেটারি আবুল কালাম আজাদ, দৈনিক যুগান্তরের ভারপ্রাপ্ত সম্পাদক ও জাতীয় প্রেস ক্লাবের সভাপতি সাইফুল আলম, দুদকের মহাপরিচালক একেএম সোহেল, পরিচালক মীর জয়নুল আবেদীন শিবলী ও শেখ মুহাম্মদ ফানাফিল্ল্যাহ। উপস্থিত ছিলেন দুদক বিটে সাংবাদিকদের সংগঠন রিপোর্টার্স অ্যাগেইনেস্ট করাপশন (র‌্যাক)-এর সাবেক সভাপতি মিজান মালিক, বর্তমান কমিটির সাধারণ সম্পাদক আদিত্য আরাফাত, সহ-সভাপতি মহিউদ্দিন আহমেদ, আবুল কাশেম, র‌্যাকের প্রশিক্ষণ ও গবেষণা সম্পাদক সফিক শাহীন প্রমুখ।


মেট্রোপলিটন ইউনিভার্সিটিতেস আত্মপ্রকাশ করলো ‘হাত বাড়াও’\nYou are at:Home»শিক্ষাঙ্গন»মেট্রোপলিটন ইউনিভার্সিটিতেস আত্মপ্রকাশ করলো ‘হাত বাড়াও’\nসিলেটের সকাল ডট কম । প্রকাশিতকাল:\t 24 May 2018, 4:11 pm\nসিলেটের সকাল ডেস্ক :: সুবিধাবঞ্চিত মানুষদের স্বাবলম্বী করার প্রয়াসে মেট্রোপলিটন ইউনিভার্সিটির ব্যবসা প্রশাসন বিভাগের উদ্যোগে সামাজিক সংগঠন ‘হাত বাড়াও’ এর আত্মপ্রকাশ ঘটেছে। এ উপলক্ষে বৃহস্পতিবার দুপুরে বিশ^বিদ্যালয় ক্যাম্পাসে এক অনুষ্ঠানের আয়োজন করা হয়। অনুষ্ঠানে সংগঠনের পক্ষ থেকে শাহানা আক্তার নামের এক দরিদ্র মহিলার হাতে সেলাই মেশিন তুলে দেয়া হয়।\nঅনুষ্ঠানে উপস্থিত ছিলেন মেট্রোপলিটন ইউনিভার্সিটির বোর্ড অব ট্রাস্টিজের চেয়ারম্যান ড. তৌফিক রহমান চৌধুরী, উপ-উপাচার্য অধ্যাপক শিব প্রসাদ সেন, ব্যবসা ও অর্থনীতি অনুষদের ডিন অধ্যাপক ড. তাহের বিল্লাল খলিফা, ব্যবসা প্রশাসন বিভাগের প্রধান মো. মাসুদ রানা প্রমুখ। এছাড়া বিশ^বিদ্যালয়ের শিক্ষক, কর্মকর্তা ও শিক্ষার্থীরা উপস্থিতি ছিলেন।\n‘ভালোবাসা থাকলে দারিদ্র ইতিহাস হবে, ভালোবাসা থাকলে পৃথিবী নিভৃত আবাসস্থলে পরিণত হবে’ রয়েল ওয়েডিংয়ের এই উদ্ধৃতি দিয়ে অনুষ্ঠানে ড. তৌফিক রহমান চৌধুরী বলেন, মানুষকে ভালোবাসতে হবে। ভালোবাসা দিয়ে সবকিছু জয় করা হয়। মানুষ পরস্পরকে ভালোবাসলে পৃথিবীটা আরো সুন্দর হয়ে ওঠবে।\nঅনুষ্ঠানের সমন্বয়ক মো. মাসুদ রানা বলেন, প্রতিমাসে একজন করে অসহায় মানুষের পাশে দাঁড়ানোর চেষ্টা করবে ‘হাত বাড়াও’।\nPrevious Articleঅঘটনের জন্ম দিতে পারে মিসর\nNext Article রমজানে নিত্যপ্রয়োজনীয় দ্রব্যমূল্য স্বাভাবিক রয়েছে: সিলেট চেম্বার


খবর প্রকাশ শুক্রবার, ২৬ ফেব্রুয়ারী, ২০২১\nড. র্ধমসনে মহাস্থবরি সকলরে কাছে গ্রহণযোগ্য র্ধমীয় গুরু ছিলেন\nবিএনপির স্থায়ী কমিটির সদস্য আমীর খসরু মাহমুদ চৌধুরী বলেছেন, সংঘরাজ ড, ধর্মসেন মহাস্থবির ছিলেন বাংলাদেশের সর্বোচ্চ বৌদ্ধ ধর্মীয় গুরু। তিনি প্রত্যেক ধর্মের মানুষের সাথে মানবতার দৃষ্টান্ত স্থাপন করে গেছেন। একজন গ্রহণযোগ্য ধর্মীয় গুরু হিসেবে তিনি সকলের হৃদয়ে স্থান করে নিেেয়ছন। চট্টগ্রামে বৌদ্ধ স¤প্রদায়রে কর্মকা- সবচেয়ে বেশি। বৌদ্ধ স¤প্রদায়রে সাথে চট্টগ্রামের একটি বিশেষ সম্পর্ক আছে।\nতিনি বলেন, বিএনপি অসা¤প্রদায়িক চেতনায় বিশ্বাসী। দেশের সীমানার মধ্যে ৪৭ টি নৃতাত্তি¡ক গোষ্ঠী বসবাস করে। তাদের নিজস্ব ভাষা ও বর্ণমালা আছে। দেশের সীমানার মধ্যে যারা বসবাস করে তারা সবাই বাংলাদেশী। সেজন্য সবাইকে সমান সুযোগ করে দিতে শহীদ প্রেসিডেন্ট জিয়াউর রহমান বাংলাদেশি জাতীয়তাবাদের প্রচলন করেছিলেন। জিয়াউর রহমান চট্টগ্রামের বৌদ্ধবিহার সহ সারা দেশে বৌদ্ধ ধর্মাবলম্বীদের বিভিন্ন বিহার গঠন করেছিলেন। তিনি রাষ্ট্রীয় মর্যাদায় চীন থেকে অতীশ দিপংকরের দেহাবশেষ বাংলাদেশে নিয়ে এসেছিলেন।\nতিনি আজ ২৫ ফেব্রুয়ারী বৃহস্পতিবার বিকালে পটিয়ার উনাইন পুরাস্থ লংকারাম বৌদ্ধ বিহারে বৌদ্ধ স¤প্রদায়ে সর্ব্বোচ্চ ধর্মীয়গুরু ড, ধর্মসেন মহাস্থবির’র অন্ত্যেষ্টিক্রিয়া অনুষ্ঠানে প্রধান অতিথির বক্তব্যে এসব কথা বলেন।\nতিনি বিএনপি’র একটি উচ্চ পর্যায়রে প্রতিনিধি দল নিয়ে পটিয়ার লঙ্কারাম বৌদ্ধবিহারে যান। তিনি প্রতিনিধি দল নিয়ে ড, ধর্মসেন মহাস্থবিরের শবদেহে ফুলেল শ্রদ্ধা জানান।\nএসময় আমীর খসরু বলেন, দেশে আজকে মানুষের ভোটাধিকার ও কথা বলার অধিকার নাই। গণমাধ্যমের স্বাধীনতা নাই। আজকে একটা অনির্বাচিত অবৈধ সরকার দেশ শাসন করছে। আজকে ভোট দিয়ে জনপ্রতিনিধি নির্বাচিত করার অবস্থা নাই। যারা অনির্বাচিত তারা দুর্নীতিবাজ হয়। তারা জনগণের মানব অধিকার কেড়ে নেয়। তাই সকলকে ঐক্যবদ্ধ হয়ে দেশকে মুক্ত করতে হবে।\nবিএনপি চেয়ারপার্সনের উপদেষ্টা এম এ সালাম বলেন,বৌদ্ধ ধর্মীয় গুরু ড, ধর্মসেন মহাস্থবির কে শ্রদ্ধা জানাতে আমরা ঢাকা থেকে চট্টগ্রাম এসেছি। দেশের এই ক্রান্তিকালে এই ধর্মীয় গুরুর মতো মানুষের খুব বেশি প্রয়োজন ছিল। দেশে যখন কে হিন্দু কে মুসলিম কে বাঙালি কে পাহাড়ি এই নিয়ে দ্বন্দ্ব চলছিল তখন শহীদ জিয়াউর রহমান বলেছিলেন আমরা সবাই বাংলাদেশি। দেশে সবার সমান অধিকার আছে। দেশ স্বাধীন করতে বিভিন্ন ধর্মের মানুষ রক্ত দিয়েছিল।\nবিএনপি চেয়ারপার্সনের উপদেষ্টা ড, সুকোমল বড়ুয়া বলেন, বিএনপি অস¤প্রদায়িক চেতনায়ু বিশ্বাস করে বলেই ধর্মসেনের প্রতি শ্রদ্ধা জানাতে এসেছে। তিনি আমৃত্যু মানবতার কল্যাণে কাজ করে গেছেন। তিনি শুধু পটিয়ার নয় ,সারাদেশের জন্য গৌরব। এ ধরনের একজন ব্যক্তিত্ব কে হারিয়ে আমরা সত্যিই মর্মাহত।\nবিএনপির কেন্দ্রীয় কমিটির সাংগঠনিক সম্পাদক শামা ওবায়দে বলেন,ড. ধর্ম সেন সারা জীবন শান্তি, ঐক্য ও সাম্যের জন্য কাজ করে গেছেন। তাকে সম্মান জানাতে তার অপূর্ণ কাজকে এগিয়ে নিয়ে যেতে সকল ধর্মের মানুষকে অত্যাচার অনাচারের ঐক্যবদ্ধ হতে হবে।\nচট্টগ্রাম দক্ষিণ জেলা বিএনপি’র আহŸায়ক কমিটির সদস্য ও পটিয়া আসন থেকে বিএনপির মনোনীত প্রার্থী এনামুল হক এনামের সভাপতিত্বে অনুষ্ঠিত অনুষ্ঠানে বিশেষ অতিথি হিসেবে উপস্থিত ছিলেন বিএনপি চেয়ারপার্সনের উপদেষ্টা এম এ সালাম, ড, সুকোমল বড়ুয়া, বিএনপির কেন্দ্রীয় কমিটির সাংগঠনিক সম্পাদক শামা ওবায়দে, সদস্য সুশীল বড়ুয়া, সাবেক মন্ত্রী জাফরুল ইসলাম চৌধুরী, দক্ষিণ জেলা বিএনপির আহবায়ক আবু সুফিয়ান, সদস্য সচিব মোস্তাক আহমেদ খান, অধ্যাপক জন্টু বড়ুয়া,চন্দ্র গুপ্ত বড়–য়া প্রমূখ।


নির্মাতার পছন্দ নয় দীপিকাকে! – এখন সময়\nগ্ল্যামার গার্ল দীপিকা পাড়ুকোন। বর্তমানে বলিউডের প্রথম সারির অভিনেত্রীদের মধ্যে তিনি একজন। নিজের যোগ্যতায় পাড়ি জমিয়েছেন হলিউড সিনেমায়। সম্প্রতি মুক্তি পেয়েছে ভিন ডিজেলের সঙ্গে এ অভিনেত্রীর এক্সএক্সএক্স : দ্য রিটার্ন অব জান্ডার কেজ সিনেমাটি।\nএ অভিনেত্রীকে সিনেমায় নিতে কত কিছুই না করতে হচ্ছে নির্মাতাদের। শোনা যাচ্ছে, তার পরবর্তী সিনেমা পদ্মাবতী’র জন্য নিজের পারিশ্রমিক বাড়িয়ে দিয়েছেন তিনি। কিন্তু সেই দীপিকাকেই নাকি পছন্দ হলোনা নির্মাতার। এ জন্য বাদ দিলেন সিনেমা থেকে!\nগত বছর নভেম্বরে ইন্টারনেটে প্রকাশ পেয়েছিল দীপিকার কিছু ছবি। পরবর্তীতে শোনা যায়, ইরানি পরিচালক মাজিদ মাজিদির সিনেমায় অভিনয় করছেন তিনি। ছবিগুলো এই সিনেমারই শুটিং সেটের। ছবিতে এলোমেলো চুলে সম্পূর্ণ ডিগ্ল্যাম রূপে দেখা গেছে তাকে। ধারণা করা হয়েছিল, মাজিদ মাজিদির সিনেমায় ধোপা চরিত্রে অভিনয় করছেন দীপিকা।\nকিন্তু লুক টেস্টের পর পছন্দ না হওয়ায় দীপিকাকে চরিত্রটি থেকে বাদ দিয়েছিন নির্মাতা মাজিদি। সিনেমাটির সঙ্গে সংশ্লিষ্ট একটি সূত্রের বরাত দিয়ে প্রকাশিত প্রতিবেদনে এমনটাই জানিয়েছে ভারতীয় একটি সংবাদমাধ্যম।\nতবে মাজিদির এই সিনেমার মাধ্যমেই রুপালি জগতে পা রাখছেন শহিদ কাপুরের ভাই ইশান কাট্টার। ভাই-বোনের গল্প নিয়ে নির্মিত সিনেমাটির নাম বিয়ন্ড দ্য ক্লাউডস। এতে ইশান ভাইয়ের চরিত্রে অভিনয় করবেন। সিনেমায় তার চরিত্রটি খুবই গুরুত্বপূর্ণ। গতকাল (২৩ জানুয়ারি) থেকে সিনেমার শুটিং শুরু হয়েছে। ভারতের মুম্বাই এবং জয়পুরে সিনেমার শুটিং হবে বলে জানা গেছে।\nসঞ্জয় লীলা বানসালি পরিচালিত পদ্মাবতী সিনেমাটিতে রাণী পদ্মাবতী চরিত্রে অভিনয় করছেন দীপিকা। সিনেমাটিতে আরো অভিনয় করছেন রণবীর সিং ও শহিদ কাপুর। চলতি বছরের শেষে সিনেমাটি মুক্তির কথা রয়েছে।\nমাস্তানের প্রেমে জেনি!


বাইক রাইডার ফর ডেলিভারি সার্ভিস - DoorBangla\nবোনানজা গ্রুপ (RL0579)\nমোবাইল অ্যাপ্লিকেশন ব্যবহার করে ডেলিভারি অর্ডার নেওয়া এবং সে অনুযায়ী পণ্য সরবরাহ করুন।\nদক্ষতা: Potential to Drive Motorcycle, Potential to work and ship underneath stress, Delivering merchandise, Supply Man\nদুবাই 2200 AED 4500 AED (ডেলিভারি সংখ্যার উপর নির্ভর করে) ** প্রতি ডেলিভারি: 7.50 AED (ন্যূনতম 10 ডেলিভারি/ প্রতি দিন – গড় 15-25 ডেলিভারি / প্রতিদিন)\nপ্রয়োজনীয় ডকুমেন্ট: ১. পূর্নাঙ্গ সিভি ২. পাসপোর্ট কপি ৩. মোটর বাইক লাইসেন্স কপি বা সমমান ৪. ফুল সাইজ ছবি ৫. স্বল্প দৈর্ঘ্য ভিডিও\n← Prev প্যাকেজিং অ্যাসিস্ট্যান্ট (পুরুষ) জরুরী ভিত্তিতে Next →


ভূঞাপুরে পার্চিং উৎসব পালিত – News Tangail\nPosted by: Sazal Ahmed মার্চ ৮, ২০১৮ 184 Views\nভূঞাপুর প্রতিনিধি: “পরিবেশ বান্ধব চাষাবাদ নিরাপদ বিষমুক্ত খাদ্য উৎপাদন এবং পোকা-মাকড় প্রকৃতিক দমনের লক্ষে কৃষকদের উদ্বদ্ধু মাধ্যমে” টাঙ্গাইলের ভূঞাপুরে পার্চিং কার্যক্রম শুরুসহ পার্চিং উৎসব পালন করছে ভূঞাপুর কৃষি অধিদপ্তর।\nবৃহস্পতিবার (৮ই মার্চ) সকাল ১১টায় উপজেলার ফলদা ইউনিয়নের প্রায় ২৫টি ব্লকে কৃষকদের নিয়ে পার্চিং উৎসব পালন করা হয়। এতে উপস্থিত বলেন, ভূঞাপুর উপজেলা কৃষি অফিসার মো. জিয়াউর রহমান, কৃষি সম্প্রসারণ কর্মকর্তা এস. এম. রাশেদুল হাসান প্রমুখসহ উপসহকারী কৃষি কর্মকর্তাবৃন্দ, ইউনিয়ন পরিষদের সদস্য, স্থানীয় কৃষক-কৃষাণী সংগঠনের ও সর্বস্তরের মানুষ উপস্থিত ছিলেন।\nএ সময় কৃষি অফিসার জিয়াউর রহমান কৃষকদের উৎসাহিত করে বলেন, ধানক্ষেতে পার্চিং করলে ক্ষতিকারক পোকা-মাকড় থেকে ধানের মাইজপাতা রক্ষা পায়। ধানের ফলনটাও ভাল হয়। তিনি বলেন, পার্চিৎ উৎসব কার্যক্রম শুরু হয়েছে। উপজেলার প্রতিটি ব্লকে পার্চিৎ উৎসব করার কার্যক্রম চলমান থাকবে।\nPrevious: টাঙ্গাইলে শিক্ষকদের প্রতীকি অণশন\nNext: সখীপুরে ধারালো অস্ত্রসহ তিন ছিনতাইকারী গ্রেপ্তার


ঘুরে আসুন প্রাচীন সভ্যতা থেকে! – Natun Barta Top Online Newspaper in Bangladesh – natunbarta.com\nপ্রচ্ছদ/ ছুটি/ঘুরে আসুন প্রাচীন সভ্যতা থেকে!\nমিজানুর রহমান টিপু: আপনি ঘুরতে ভালোবাসেন আর আপনার রয়েছে প্রাচীন ঐতিহ্য ও প্রত্নতত্তের প্রতি আগ্রহ। তাহলে আপনার জন্য রয়েছে এক ঢিলে দুই পাখি মারার সুযোগ। ঢাকার খুব কাছেই রয়েছে প্রাচীন সভ্যতার সাক্ষী উয়ারী-বটেশ্বর। নামটি শুনেই আপনার চোখের সামনে ভেসে আসছে প্রত্নতাত্ত্বিক ও প্রাগৈতিহাসিক নিদর্শনের বিভিন্ন সভ্যতার সাক্ষ্য উয়ারী-বটেশ্বরের রৌপ্যমুদ্রা প্রাপ্তির স্থান, পাথরের গুটিকা, কাঁচের গুটিকা, রৌপ্যমুদ্রা, টিনমিশ্রিত ব্রোঞ্জ নির্মিত কিছু পাত্র। ধাতুর তৈরি অস্ত্রগুলো দেখতে দেখতে কখন যে আপনি হারিয়ে যাবেন আড়াই হাজার বছরের আগের প্রত্ন নিদর্শন একটি জনপদের ভেতর যা আপনি নিজেই টের পাবেন না !\nঢাকার খুব কাছেই নরসিংদী জেলাতে প্রাচীন ঐতিহ্য ও প্রত্নস্থান ওয়ারী-বটেশ্বর। ওয়ারী বটেশ্বর বাংলাদেশের একটি প্রাচীন জনপদ। পুরানো ব্রহ্মপুত্র নদের অববাহিকায় এটি অবস্থিত। ওয়ারী বটেশ্বর সাম্প্রতিককালে বাংলাদেশের সবচেয়ে আলোচিত একটি প্রত্নস্থান। কৃষিজমি, বাগবাগিচা ও ঘরবাড়ির নিচে চাপা পড়ে আছে আড়াই হাজার বছরের প্রাচীন এক নগর। ওয়ারী-বটেশ্বর থেকে প্রাগৈতিহাসিক যুগের পাথর ও প্রস্তরীভূত জীবাশ্মা কাঠের হাতিয়ার, তাম্রবসতি আবিস্কৃত হয়েছে। ওয়ারী-বটেশ্বর ছিল বাংলাদেশের প্রাচীনতম মহাজনপদ। দুর্গনগরটি ছিল সেই মহাজনপদের রাজধানী। ইতোমধ্যে এখান থেকে আবিষ্কৃত হয়েছে মাটির দুর্গপ্রাচীর, পরিখা, পাকা রাস্তা,পার্শ্বরাস্তাসহ ইটনির্মিত অনন্য স্থাপত্যনিদর্শন।\nপুরোনো ব্রহ্মপুত্র নদের অববাহিকায় অবস্থিত ওয়ারী বটেশ্বর ছিল একটি নদীবন্দর ও আন্তর্জাতিক বাণিজ্যকেন্দ্র। ওয়ারী বটেশ্বর বিকশিত হয়েছে স্বল্প মূল্যবান পাথরের নয়নাভিরাম পুঁথি তৈরির কারখানার জন্য। ১৯৩৩ সালের ডিসেম্বর মাসে ওয়ারী গ্রাম খননের সময় শ্রমিকেরা একটি মৃর্যা পাত্রে সঞ্চিত কিছু রৌপ্যমুদ্রা পান। তারা এর বেশিরভাগ স্থানীয় বেনেদের কাছে বিক্রি করে দেন। ওয়ারী বটেশ্বরের প্রত্নতাত্ত্বিক নিদর্শন সংগ্রহের শুরু এভাবেই। তারপর এখানে আবিষ্কৃত হয়েছে উপমহাদেশের প্রাচীনতম ছাপাঙ্কিত রৌপ্যমুদ্রা ও মুদ্রাভাণ্ডার, অনন্য স্থাপত্যকীর্তি, হরেক রকমের পুঁথি, সুদর্শন লকেট ওমন্ত্রপূতকবচ,বাটখারা, পোড়ামাটি ও ধাতব শিল্পবস্তু, মৃর্যাকপাত্র, চিত্রশিল্প ইত্যাদি।\nডার্ক ওয়েব: রহস্যের এক অন্য নাম!


আজ মাহমুদউল্লাহরা কি পারবেন ঘুরে দাঁড়াতে? - DesheBideshe\nHome/খেলাধুলা/ক্রিকেট/আজ মাহমুদউল্লাহরা কি পারবেন ঘুরে দাঁড়াতে?\nআজ মাহমুদউল্লাহরা কি পারবেন ঘুরে দাঁড়াতে?\nনেপিয়ার, ৩০ মার্চ – নিউজিল্যান্ডের মাঠে এখনো কোনো জয়ের দেখা পায়নি বাংলাদেশ। এ সফরে গিয়ে সেই অধরা জয়ের সন্ধান বাংলাদেশ পাবে- এমনটা প্রত্যাশা ছিল অধিনায়ক-কোচের। কিন্তু বাস্তবতা যেন মুদ্রার উল্টো পিঠ। ওয়ানডে সিরিজে ধবলধোলাই হওয়ার পর টি-২০ সিরিজের প্রথম ম্যাচেও পরাজিত হয়েছে বাংলাদেশ। দ্বিতীয় ম্যাচে টাইগারদের সামনে ঘুরে দাঁড়ানোর চ্যালেঞ্জ।\nআরও পড়ুন : কর্নওয়ালের ব্যাটে লঙ্কানদের চাপা দিচ্ছে উইন্ডিজ


Private schools will not be allowed to hike their fees, নজিরবিহীন নির্দেশিকা রাজ্যের! কোনওভাবেই ফি বৃদ্ধি করতে পারবে না বেসরকারি স্কুলগুলি – News18 Bangla\nনজিরবিহীন নির্দেশিকা রাজ্যের! কোনওভাবেই ফি বৃদ্ধি করতে পারবে না বেসরকারি স্কুলগুলি\nবৃহস্পতিবার ভিডিও বার্তার মাধ্যমে শিক্ষামন্ত্রীর আবেদন জানানোর পর শুক্রবার এই বিষয়ে নজিরবিহীনভাবে নির্দেশিকা জারি করল রাজ্য স্কুল শিক্ষা দফতর।\nLast Updated : April 10, 2020, 22:28 IST\n#কলকাতা: আরও কড়া মনোভাব রাজ্যের বেসরকারি স্কুলগুলির বিরুদ্ধে নিল রাজ্য স্কুল শিক্ষা দফতর। বেসরকারি স্কুলগুলি কোনভাবেই ফি বৃদ্ধি করতে পারবে না। বৃহস্পতিবার ভিডিও বার্তার মাধ্যমে শিক্ষামন্ত্রীর আবেদন জানানোর পর শুক্রবার এই বিষয়ে নজিরবিহীনভাবে নির্দেশিকা জারি করল রাজ্য স্কুল শিক্ষা দফতর। শুধু তাই নয় সিবিএসই এবং আইসিএসই বোর্ড কেও এই নির্দেশিকা সম্পর্কে রাজ্য স্কুল শিক্ষা দপ্তর অবহিত করল। এ বিষয়ে শিক্ষামন্ত্রী পার্থ চট্টোপাধ্যায় জানিয়েছেন " আমরা এই বিষয়ে লিখিত নির্দেশিকা জারি করেছি। আমাদের কাছে বেশ কিছু অভিযোগ এসেছে। যে যে স্কুলের বিরুদ্ধে অভিযোগ এসেছে সেই স্কুলগুলি কেও সতর্ক করা হয়েছে। আমরা এই বিষয়ে আইসিএসই এবং সিবিএসই বোর্ড কেও জানিয়েছি।" স্কুল শিক্ষা দপ্তরের খবর ইতিমধ্যেই নির্দেশিকা বেসরকারি স্কুল গুলিকে পাঠানো হচ্ছে। শুধু তাই নয় যারা এই মুহূর্তে বেসরকারি স্কুলগুলিতে মাসিক বেতন দিতে পারবে না তাদের ক্ষেত্রে মানবিক হওয়ার কথা বলা হয়েছে নির্দেশিকায়।\nদেশজুড়ে ক্রমশই বাড়ছে করোনা ভাইরাসের সংক্রমনের ঘটনা। করোনা ভাইরাসের সংক্রমণ তৃতীয় পর্যায়ে পৌঁছেছে নাকি তা নিয়ে চুলচেরা বিশ্লেষণ চলছে। করোনাকে মোকাবিলা করার জন্য দেশজুড়ে চলছে লকডাউন।জল্পনা রয়েছে এই লকডাউন আরও বেশ কিছুদিন বাড়বে। এরই মধ্যে কলকাতার কয়েকটি বেসরকারি স্কুল আগামী শিক্ষাবর্ষে ফি বৃদ্ধি করেছে বলে অভিযোগ।ইতিমধ্যেই সেই অভিযোগ অভিভাবকদের তরফে জানানো হয় শিক্ষামন্ত্রী পার্থ চট্টোপাধ্যাায় কে। তার জেরে বৃহস্পতিবারই ভিডিও বার্তার মাধ্যমে শিক্ষা মন্ত্রী বেসরকারি স্কুলগুলোকে বর্তমান পরিস্থিতি বিবেচনা করে ফি বৃদ্ধি না করার আবেদন জানান।\nশুক্রবার সেই ভিডিও বার্তার পর রাজ্য স্কুল শিক্ষা দপ্তর বেসরকারি স্কুলগুলোর জন্য নজিরবিহীনভাবে নির্দেশিকা জারি করল। নির্দেশিকা জানানো হয়েছে বেসরকারি স্কুল গুলি কোনোভাবেই ফি বৃদ্ধি করতে পারবে না। এই প্রথম রাজ্যের তরফে বেসরকারি স্কুলগুলোর জন্য সরাসরি কোনো নির্দেশিকা জারি করা হল। আধিকারিকদের মতে এই নির্দেশিকা জারি ফলে বেসরকারি স্কুল গুলো সরকারের এই নির্দেশ মানতে বাধ্য। কারণ নির্দেশিকা দেওয়ার ফলে যদি কোন স্কুল সেই নির্দেশ না মানে তাহলে সেই স্কুলের অনুমোদন বাতিল করে দিতে পারে রাজ্য স্কুল শিক্ষা দপ্তর।\nFirst published: April 10, 2020, 22:28 IST


নির্বাচন কর্মকর্তাকে পেটালেন সাংসদ\nPublished on 02 June 2016 | 2: 17 am\nপছন্দমতো নির্বাচন কর্মকর্তা নিয়োগ না দেওয়ায় চট্টগ্রামের বাঁশখালী উপজেলা নির্বাচন কর্মকর্তাকে স্থানীয় সাংসদ মোস্তাফিজুর রহমান চৌধুরী মারধর করেছেন। এ অভিযোগ পাওয়ার পর সাংসদের বিরুদ্ধে মামলা করার সিদ্ধান্ত নিয়েছে নির্বাচন কমিশন (ইসি)। একই সঙ্গে বাঁশখালীর সব কটি ইউনিয়ন পরিষদের (ইউপি) নির্বাচন স্থগিত করা হয়েছে। গতকাল বুধবার বিকেলে কমিশনের বৈঠকে এ সিদ্ধান্ত হয়।\nনির্বাচন কর্মকর্তাকে মারধর করায় সাংসদের বিরুদ্ধে প্রচলিত আইনে মামলা করা হবে বলে জানান নির্বাচন কমিশনার আবু হাফিজ। তিনি বলেন, মামলা কে এবং কীভাবে করবে, সে বিষয়ে কমিশন সচিবালয়ের আইন শাখা থেকে সংশ্লিষ্ট প্রশাসনকে পরামর্শ দেওয়া হবে।\nএর আগে নির্বাচন কমিশন নির্বাচনী আচরণবিধি লঙ্ঘনের অভিযোগে বরগুনা-২ আসনের সাংসদ শওকত হাচানুর রহমানের বিরুদ্ধে মামলা করে। এ ছাড়া বিভিন্ন অভিযোগে হুইপ আতিউর রহমান আতিক, মুনিরুল ইসলামসহ কয়েকজন সাংসদকে সতর্ক করে কারণ দর্শানো নোটিশ পাঠানো হয়।\n৪ জুন বাঁশখালীর ১৪টি ইউনিয়নে নির্বাচন হওয়ার কথা ছিল। তবে গত ২৬ মে উপজেলার খানখানাবাদ, গণ্ডামারা ও ছনুয়া ইউনিয়নের নির্বাচন স্থগিত করা হয়। এই তিন ইউনিয়ন ঘূর্ণিঝড় রোয়ানুর আঘাতে ক্ষতিগ্রস্ত হয়।\nগতকাল বেলা সাড়ে ১১টার দিকে বাঁশখালীর উপজেলা নির্বাচন কর্মকর্তা জাহিদুল ইসলামকে উপজেলা নির্বাহী কর্মকর্তার (ইউএনও) কার্যালয়ে ডেকে নেন সাংসদ মোস্তাফিজুর রহমান চৌধুরী। ইউএনও তখন তাঁর দপ্তরে ছিলেন না। বাঁশখালীর ইউএনও এবং নির্বাচন কর্মকর্তার কার্যালয় একই ভবনে। জানা যায়, ইউপি নির্বাচনের প্রিসাইডিং কর্মকর্তা ও পোলিং কর্মকর্তাদের নিয়োগ নিয়ে নির্বাচন কর্মকর্তার কাছে ক্ষোভ প্রকাশ করেন সাংসদ। একপর্যায়ে ইউএনওর কার্যালয়ের দরজা বন্ধ করে নির্বাচন কর্মকর্তাকে মারধর করেন সাংসদ।\nঘটনার বর্ণনা দিয়ে নির্বাচন কর্মকর্তা জাহিদুল ইসলাম গতকাল সন্ধ্যায় চট্টগ্রাম নগরে জেলা নির্বাচন কর্মকর্তার কার্যালয়ে বলেন, ‘এমপি সাহেব আমাকে ইউএনও সাহেবের কার্যালয়ে ডেকে পাঠালে আমি যাই। এরপর তিনি দরজা বন্ধ করে আমাকে অশ্রাব্য ভাষায় গালাগাল করেন। একপর্যায়ে আমাকে চড়-থাপ্পড় মারতে থাকেন। ভেতরে আমরা দুজনই ছিলাম। আমি চিৎকার করলে তিনি দরজা খুলে দেন। এরপর তাঁর অনুসারী আরও কয়েকজন কক্ষে প্রবেশ করেন। তাঁরাও আমাকে এলোপাতাড়ি কিল, ঘুষি ও লাথি মারতে থাকেন।’\nজাহিদুল ইসলামের গালে, নাকের পাশে ও থুতনিতে আঘাতের চিহ্ন রয়েছে। তিনি বাঁশখালী থেকে প্রাথমিক চিকিৎসা নিয়ে গতকাল বিকেলে চট্টগ্রাম জেলা নির্বাচন কর্মকর্তার কার্যালয়ে যান।\nসাংসদ কেন চড়াও হলেন, তা জানতে চাইলে জাহিদুল ইসলাম বলেন, ‘এমপি সাহেব বাঁশখালীতে তাঁর পছন্দের প্রার্থীকে জিতিয়ে আনতে আমাকে চাপ প্রয়োগ করে আসছিলেন। আমি তাঁকে বলি, স্যার, জনগণ ভোট দিলে আপনার প্রার্থী জিতবে। আমি কীভাবে আপনার প্রার্থীকে জেতাব? এরপর আমার ওপর চড়াও হন তিনি।’\nতবে সাংসদ মোস্তাফিজুর রহমান গতকাল সন্ধ্যায় মুঠোফোনে বলেন, ‘জাহিদুল বেছে বেছে জামায়াত-শিবির ক্যাডারদের নির্বাচনী দায়িত্ব দিয়েছে। আমি অনেক অভিযোগ পেয়ে তাঁকে ইউএনও সাহেবের কার্যালয়ে ডেকে পাঠাই। এরপর ভুয়া নির্বাচন কর্মকর্তা নিয়োগের ব্যাপারে জিজ্ঞেস করলে জাহিদুল আমার সঙ্গে দুর্ব্যবহার করেন। উত্তেজিত হয়েও তিনি কথা বলছিলেন। এসব নিয়ে বাগ্বিতণ্ডা হয়েছে। মারধরের ঘটনা সত্য নয়। তিনি সহানুভূতি পাওয়ার জন্য মারধরের অভিযোগ করছেন।’\nসাংসদের বক্তব্যের বিষয়ে জাহিদুল ইসলাম বলেন, বাহারছড়া ইউনিয়নের আওয়ামী লীগের চেয়ারম্যান পদপ্রার্থী তাজুল ইসলাম সাংসদের ব্যক্তিগত সহকারী। ওই প্রার্থী কয়েক দিন আগে তাঁর কাছে একটি তালিকা পাঠান। ওই তালিকায় যাঁদের নাম রয়েছে, তাঁদের নির্বাচনী দায়িত্ব দিতে বলেন। কিন্তু সেই তালিকা পুরোপুরি অনুসরণ না করায় সাংসদ তাঁর ওপর ক্ষুব্ধ হন। তিনি বলেন, সাংসদ মারধর করার পর নিজেই দরজা খুলে দেন। এরপর সাংসদের অনুসারীরাও তাঁকে মারতে থাকেন। তখন সেখানে একজন পুলিশ সদস্যও ছিলেন। মারধর করার সময় সেই পুলিশ সদস্য তাঁর হাত চেপে ধরেন, যাতে তিনি নড়তে না পারেন। একপর্যায়ে ওই পুলিশ সদস্য তাঁকে উদ্দেশ করে বলেন, ‘এমপি সাহেবের কথার বাইরে যাওয়ার সুযোগ নেই। তাঁর কথা শোনেননি কেন?’\nপুলিশ সদস্যের নাম জানতে চাইলে জাহিদুল ইসলাম বলেন, ‘আমি ওই পুলিশের নাম জানি না। মারধর সামাল দিতে আমি ব্যস্ত ছিলাম। একপর্যায়ে আমাকে বাঁশখালী থেকে চলে যেতে বলা হয়।’\nবাঁশখালীর বাহারছড়া ইউনিয়নের স্বতন্ত্র চেয়ারম্যান পদপ্রার্থী ও আওয়ামী লীগের সমর্থক এম বখতিয়ার উদ্দিন চৌধুরী গতকালের ঘটনার জন্য সাংসদ মোস্তাফিজকে দায়ী করেছেন। তিনি বলেন, ‘আওয়ামী লীগের ত্যাগী নেতাদের বাদ দিয়ে তিনি পছন্দের ব্যক্তিদের চেয়ারম্যান পদে মনোনয়ন দিয়েছেন। আমাকে হারানোর জন্য এমপি সাহেব নির্বাচন কর্মকর্তাকে মারধর করলেন।’\nএ অভিযোগের বিষয়ে বাহারছড়া ইউনিয়নের আওয়ামী লীগের চেয়ারম্যান পদপ্রার্থী তাজুল ইসলামের বক্তব্য জানা যায়নি।\nঘটনা সম্পর্কে জানতে চাইলে বাঁশখালীর ইউএনও মো. শামসুজ্জামান বলেন, ‘আমার কার্যালয়ে দুজনের মধ্যে অনাকাঙ্ক্ষিত ঘটনা ঘটেছে বলে শুনেছি। তবে এসবের সত্যতা আমি যাচাই করে দেখিনি। কারণ, আমি ঘটনার সময়ে উপকূলীয় এলাকায় ত্রাণ বিতরণ নিয়ে ব্যস্ত ছিলাম।’\nবাঁশখালীর সাংসদের বিরুদ্ধে মামলা করার সিদ্ধান্তের বিষয়ে কমিশন সচিবালয়ের যুগ্ম সচিব (আইন শাখা) মোহাম্মদ শাহজাহান গতকাল সন্ধ্যায় বলেন, ইতিমধ্যে বাঁশখালীর থানার ভারপ্রাপ্ত কর্মকর্তা (ওসি) আলমগীর হোসেনকে মামলা করার নির্দেশ দেওয়া হয়েছে। মামলায় উপজেলা নির্বাচন অফিসের কোনো কর্মকর্তা বা কর্মচারীকে বাদী করতে বলা হয়েছে।\nএদিকে ইউপি নির্বাচনে নারী, সংখ্যালঘু ও পিছিয়ে পড়া জনগোষ্ঠীর নিরাপত্তা নিশ্চিত করার অনুরোধ জানিয়ে স্বরাষ্ট্র মন্ত্রণালয়কে চিঠি দিয়েছেন নির্বাচন কমিশন সচিবালয়ের সচিব সিরাজুল ইসলাম। গত মঙ্গলবার চিঠিটি মন্ত্রণালয়ে পাঠানো হয়। চিঠিতে কমিশন বলেছে, সারা দেশে বিভিন্ন জায়গায় নির্বাচনী সহিংসতা হচ্ছে, যা নির্বাচনের স্বাভাবিক পরিবেশ বিঘ্নিত করছে। স্বরাষ্ট্র মন্ত্রণালয় এ বিষয়ে কোনো ব্যবস্থা নিয়েছে কি না, সে বিষয়ে কমিশনকে কিছু জানানো হয়নি।\nসাক্ষরতা অভিযান ও লিও ক্লাবের যৌথ উদ্যোগে ইয়ূথ লিডারশীপ ট্রেনিং অনুষ্ঠিত...\n২৯ এপ্রিল স্মরণে ঢাকায় সন্দ্বীপ ফাউনডেশনের স্মরণ সভা অনুষ্ঠিত...\nচট্টগ্রামে ২য় বারের মত আন্ত:বিশ্ববিদ্যালয় টি-২০ ক্রিকেট টূর্ণামেন্ট...\nমহিলা কর্মকর্তাদের জন্য চালু হচ্ছে ড্রেসকোড – প্রশাসনে উইমেন নেটওয়ার্কের জ...


'২১ জুলাই' তুমি কার? তৃণমূলের ‘শহিদ দিবস’-এর পালটা 'শহিদ তর্পণ'-এর ঘোষণা বিজেপির - BJP will organise virtual rally on 21st July to counter TMC, Bangla News\nবাংলা নিউজ > বাংলার মুখ > অন্যান্য জেলা > '২১ জুলাই' তুমি কার? তৃণমূলের ‘শহিদ দিবস’-এর পালটা 'শহিদ তর্পণ'-এর ঘোষণা বিজেপির\n২১ জুলাই নিয়ে তৃণমূল-বিজেপি টানাপোড়েন (ছবি সৌজন্যে পিটিআই)\n'২১ জুলাই' তুমি কার? তৃণমূলের ‘শহিদ দিবস’-এর পালটা 'শহিদ তর্পণ'-এর ঘোষণা বিজেপির\n১ মিনিটে পড়ুন . Updated: 20 Jul 2021, 01:44 PM IST Abhijit Chowdhury\nতৃণমূলের ২১ জুলাইয়ের শহিদ দিবস পালনের পালটা কর্মসূচি করতে চলেছে বিজেপিও।\nতৃণমূলের ২১ জুলাইয়ের শহিদ দিবস পালনের পালটা কর্মসূচি করতে চলেছে বিজেপিও। সোমবারই এই বিষয়ে চূড়ান্ত সিদ্ধান্ত নিয়েছে বিজেপি। যেভাবে তৃণমূল কংগ্রেস এবার বাংলার গণ্ডি ছাড়িয়ে ২১ জুলাইয়ের অনুষ্ঠানকে ভিন রাজ্যে পৌঁছে দিয়েছে, বিজেপিও সেই একই পথে হেঁটে তাঁদের মৃত কর্মীদের শ্রদ্ধা অর্পণ করবেন দেশ জুড়ে। জানা গিয়েছে দিলীপ ঘোষ রাজঘাটে 'শহিদদের' প্রতি শ্রদ্ধাঞ্জলি অর্পণ করবেন। বিজেপির দাবি, তৃণমূল জমানায় এখনও পর্যন্ত ১৮০ জনের বেশি বিজেপি কর্মীর মৃত্যু হয়েছে। তাঁদের প্রতি শ্রদ্ধা জানাতেই এই দিবস পালনের পথে হাঁটছে বিজেপি।\nএর আগে তৃণমূলের তরফে জানানো হয়েছিল যে গুজরাতের ৩২টি জেলায় বাংলার মুখ্যমন্ত্রী মমতা বন্দ্যোপাধ্যায়ের শহীদ দিবসের ভাষণ প্রচার করা হবে। পাশাপাশি আরও বেশ কয়েকটি রাজ্যে সেই ভাষণ প্রচারিত হবে। একুশের মঞ্চকে ব্যবহার করে দেশের বিভিন্ন প্রান্তে পৌঁছাতে চেষ্টা করছে রাজ্যের শাসক দল। ইতিমধ্যেই শাসকদলের তরফ থেকে দিল্লি, উত্তরপ্রদেশ, অসম, ত্রিপুরা সহ একাধিক রাজ্যে একুশের ভার্চুয়াল সভা পৌঁছে দেওয়ার উদ্যোগ নেওয়া হয়েছে। সেই উদ্যোগের পালটা এবার ময়দানে নামল গেরুয়া শিবির।\n১৯৯৩ সালের ২১ জুলাই যুব কংগ্রেসের একটি কর্মসূচিতে গুলিতে চালানো হয়েছিল। যাতে মৃত্যু হয়েছিল ১৩ জনের। সেই কর্মসূচির নেতৃত্বে ছিলেন মমতা বন্দ্যোপাধ্যায়। এরপর থেকে তৃণমূলের জন্ম থেকে এই দিনটিকে ‘শহিদ দিবস’ হিসাবে পালন করা হয়ে আসছে। এই আবহে বুধবার বিজেপিও ময়দানে নেমেছে। দিল্লি থেকে ভাষণ দেবেন রাজ্য সভাপতি দিলীপ ঘোষ। বিরোধী দলনেতা শুভেন্দু অধিকারী-সহ রাজ্যের অন্য বিজেপি নেতারাও ভাষণ দেবেন। দুপুর দেড়টা থেকে বিকেল ৪ পর্যন্ত চলবে এই কর্মসূচি। ভার্চুয়ালি এতে যোগ দেবেন রাজ্যের সব জেলার মণ্ডল ও বুথস্তরের নেতা, কর্মীরা।\ndilip ghosh suvendu adhikari mamata banerjee trinamool congress bjp


প্রকাশিত: ২১ নভেম্বর ২০১৮ বুধবার, ০৬:৫৪ পিএম\nঈদে মিলাদুন্নবী (সা.) উপলক্ষে আজ বঙ্গভবনে মিলাদ মাহফিল ছিল। এই মাহফিলে সমাজের বিশিষ্ট, গণ্যমান্য ব্যক্তিবর্গ, সুধী জনদের আমন্ত্রণ জানানো হয়েছিল। প্রত্যেকবারের মতো এবারের মিলাদ মাহফিলেও ড. কামাল হোসেনকে আমন্ত্রণ জানানো হয়েছিল। এই আমন্ত্রণে সাড়া দিয়ে বর্তমান জাতীয় ঐক্যের শীর্ষ নেতা ড. কামাল হোসেন সিদ্ধান্ত নেন আজ দুপুরে অনুষ্ঠিত মিলাদ মাহফিলে তিনি যোগ দেবেন। কিন্তু বাদ সাধেন ঐক্যের নেতা মাহমুদুর রহমান মান্না।\nড. কামালের কাছে ছুটে এসে মাহমুদুর রহমান মান্না তাঁকে বঙ্গভঙ্গে যাওয়া থেকে বিরত রাখার চেষ্টা করেন। ড. কামাল হোসেনকে বারবার অনুষ্ঠানে যেতে বারণ করেন মান্না। কিন্তু ড. কামাল মান্নাকে বলেন, ‘আমি এমন রাজনীতি করিনা। বঙ্গভবনে ঈদে মিলাদুন্নবীর অনুষ্ঠানে আমি বহুবার গিয়েছি। এছাড়া রাষ্ট্রপতি আমার বন্ধু মানুষ। এই অনুষ্ঠানে আমি যাবই।’\nড. কামাল মান্নাকে আরও বলেন, ‘রাজনৈতিক মতপার্থক্য থাকলেই অন্যের সঙ্গে দেখা-সাক্ষাৎ বন্ধ এই রাজনৈতিক চর্চায় আমি বিশ্বাসী নই।’\nমান্নার নিষেধাজ্ঞা উপেক্ষা করেই ড. কামাল বঙ্গভবনে অনুষ্ঠানে যোগ দেওয়ার উদ্দেশ্যে রওয়ানা হন।\nড. কামাল হোসেন যখন চলে যাচ্ছিলেন তখন তাঁকে থামাতে মাহমুদুর রহমান মান্না ফোন করেন ঐক্যফ্রন্টের অন্যতম শরিক বিএনপির মহাসচিব মির্জা ফখরুল ইসলাম আলমগীরসহ আরও কয়েকজন নেতাকে। তবে, তাঁদের কেউই ড. কামালকে বঙ্গভবনে না যাওয়ার জন্য আরেকবার অনুরোধ জানানোর সাহস করেননি বলেই জানা গেছে।\nবিষয়: ড.-কামাল-হোসেন , মাহামুদুর-রহমান-মান্না\nমনোনয়ন বাণিজ্য: তারেক চ্যাম্পিয়ন, এরশাদ দ্বিতীয়


ব্যাংক ঋণ ও আমানতের সুদ কমালে কার লাভ? | অর্থনীতি | real-timenews.com\nঢাকা: বাংলাদেশে ব্যাংক ঋণ ও আমানতের সুদের হার এক অঙ্কে নামিয়ে আনার সিদ্ধান্ত নিয়েছে সরকারি ও বেসরকারি ব্যাংকগুলো।\nআজই দেশের বিভিন্ন পত্রপত্রিকায় রাষ্ট্র মালিকানাধীন ব্যাংকগুলো বিজ্ঞাপন দিয়ে জানিয়েছে, পহেলা জুলাই থেকেই ঋণ ও আমানতের সুদের হার এক অংকে নামিয়ে আনার সিদ্ধান্ত কার্যকর হবে।\nঅন্যদিকে বেসরকারি বেশ কয়েকটি ব্যাংক কয়েকদিন ধরেই এমন বিজ্ঞাপন দিয়ে যাচ্ছে তাদের গ্রাহকদের জানানোর জন্য। খবর বিবিসির\nবেসরকারি ব্যাংক মালিকদের সংগঠন বাংলাদেশ অ্যাসোসিয়েশন অব ব্যাংকসের (বিএবি) সভায় সিদ্ধান্ত নেয়া হয়েছে যে, পহেলা জুলাই থেকে তাদের আমানতের সর্বোচ্চ সুদের হার হবে ৬ শতাংশ। আর ঋণের সুদ হার হবে ৯ শতাংশ।\nবেসরকারি ব্যাংকগুলোর মধ্যে প্রথম এমন ঘোষণা দিয়েছিলো দেশের বৃহত্তম বেসরকারি ব্যাংক ইসলামি ব্যাংক। ব্যাংকটিকে এ মূহুর্তে আমানতের পরিমাণ ৭৮ হাজার কোটি টাকার বেশি আর ঋণের পরিমাণ ৭৫ হাজার কোটি টাকা। ব্যাংক গত ডিসেম্বর প্রান্তিকেও আমানত থেকে বিশাল পরিমাণ অর্থ লাভ করেছে বলে জানিয়েছেন ব্যাংক কর্তৃপক্ষ।\nসুদের হার এক অংকে নামলে গ্রাহক কীভাবে লাভবান হবেন?\nইসলামি ব্যাংকের উপ-ব্যবস্থাপনা পরিচালক আবু রেজা মোহাম্মদ ইয়াহিয়া বলছেন এক অংকের নীচে নামিয়ে আনার কারণে সুবিধা পাবেন ব্যবসায়ীরা।\n‘তারা ঋণ নিয়ে ব্যবসা করবেন। এখন আগের চেয়ে কম টাকা সুদ হিসেবে পরিশোধ করতে হবে। বিশেষ করে নতুন উদ্যোক্তাদের জন্য বেশি সুবিধা হবে’।\nকিন্তু যারা গাড়ি, ফ্ল্যাট বা এ ধরনের কাজে ব্যাংক ঋণ নেবেন তাদের কি কোন সুবিধা হবে?\nএমন প্রশ্নের জবাবে আবু রেজা মোহাম্মদ ইয়াহিয়া বলেন, এগুলো আসলে ব্যাংকগুলো পরে নির্ধারণ করবে যে কোন কোন খাতের এক অংকের ডিজিট সুদ হিসেবে কার্যকর হবে।\nবাংলাদেশ ব্যাংকের সাবেক ডেপুটি গভর্নর খোন্দকার ইব্রাহিম খালেদ বলেন, সুদের হার কমানোর প্রক্রিয়া নিয়েই প্রশ্ন আছে। কারণ এটা করার কথা ব্যাংক পরিচালনা পর্ষদের, কোন সমিতির নয়।\n‘আবার প্রায়ই অভিযোগ আসে যে ঘোষণা করা সুদের হার মনে করেন ৯ শতাংশ কিন্তু যখন সুদ আদায় করা হয় তখন নানা মারপ্যাচে ১২শতাংশ আদায় করে ব্যাংক। এ জিনিস এখন বেড়ে যাওয়ার সম্ভাবনা থাকবে’।\nতিনি বলেন, সার্ভিস চার্জ নাম দিয়ে অতিরিক্ত টাকা নিয়ে নেবে ব্যাংকগুলো। এগুলো কেন্দ্রীয় ব্যাংককে সতর্কতার সাথে পর্যবেক্ষণ করতে হবে।\nবাস্তবায়ন নিয়ে সংশয় কেনো?\nবাংলাদেশ ব্যাংকের সাবেক গভর্নর সালেহউদ্দিন আহমেদ বলছেন, এটা ব্যাংক মালিকদের সিদ্ধান্ত কিন্তু কতটা বাস্তবায়ন হবে সংশয় আছে।\n‘প্রথমত তিন মাসের জন্য করেছে। আর ব্যাংকগুলো যা করে সেটা নানা ভাবে নানা কিছুতে চার্জ দিয়ে সুদের হার বাড়িয়ে ফেলে। আর আমানতকারীদের সুদের হার নির্ধারণ করা ঠিক হয়নি। মুদ্রাস্ফীতি ৫ দশমিক ৮ আছে এটা বেড়েও যেতে পারে। আর ব্যাংক সেক্টর প্রতিযোগীতামূলক’।\nতিনি বলেন, শিল্পপতিরা চাচ্ছেন কিন্তু কমানোর তো আরও অনেক উপায় আছে। ভালো উপায় ছিলো ব্যাংকগুলোর অব্যবস্থাপনা উন্নত করা। সেটা করলেই প্রফিট বাড়তো। পরিচালন ব্যয় অনেক বেশি ব্যাংকগুলোর। স্বচ্ছতা বাড়াতে দুর্নীতি কমালে আমানতকারীদের সুদের হার কমাতে হতোনা।\nআমানতকারীরা কি নিরুৎসাহিত হবে?\nব্যাংক মালিক বা ব্যবসায়ীদের যুক্তি ছিলো, ঋণের সুদের হার কমলে ব্যাংকের অলস টাকা বিনিয়োগ হবে এবং ঋণের চাহিদাও বাড়বে। আর ঋণের সুদের হার কমাতে হলে আমানতের সুদের হার কমাতে হবে।\nতবে বিশ্লেষকরা মনে করছেন, ব্যাংকের বেশিরভাগ আমানত আসে ক্ষুদ্র সঞ্চয়কারীর কাছ থেকেই এখন তাদের সুদ কমলে তারা নিরুৎসাহিত হবে এটাই স্বাভাবিক।\nসালেহ উদ্দিন আহমেদ বলেন, আমানতকারীরা এমনি আগ্রহ হারিয়েছে ব্যাংকের অবস্থার কারণে। বিশেষ করে ক্ষুদ্র আমানতকারীরা যারা ঝুঁকির কারণে শেয়ার বাজারে বিনিয়োগ করতে চায়না।\nতিনি বলেন, ক্ষুদ্র আমানতকারীরা তাদের সামান্য অর্থের জন্য একটি নিরাপদ জায়গা চায় আর সেজন্যই তারা ব্যাংকে টাকা রাখতো।\n‘এখন আমানতেও সুদের হার কমানোর কারণে যাদের টাকা আছে এমন খাতে টাকা রাখবে -যা কাজে লাগবেনা। অথচ অর্থনীতিতে বিনিয়োগেরও প্রয়োজন আছে অনেক।\nইব্রাহীম খালেদ বলেন, ব্যাংক ব্যতীত যেসব আর্থিক প্রতিষ্ঠান আছে তাদের সুদের হার বেশি হয়। সেখানে কিছু টাকা যেতে পারে।\nকিন্তু বাংলাদেশে তাদের কার্যক্রম খুব বড় নয়, তাই ব্যাংকগুলোতে আমানতের ওপর সুদের হার কমিয়ে দেয়ায় বড় পরিমাণে অর্থ ব্যাংক থেকে এসব প্রতিষ্ঠানে যাবে বলে মনে করেন না তিনি।\nঅন্যদিকে ব্যাংকের আমানতের সুদের হার কমায় অনেকেই ব্যাংক থেকে টাকা নিয়ে সঞ্চয়পত্র বা পোস্টাল সেভিংস স্কিমে বিনিয়োগ করতে পারেন বলেও মনে করছেন অনেকে।\nযদিও অর্থমন্ত্রী ইতোমধ্যেই সঞ্চয়পত্রে সুদের হার কমানোরও ইঙ্গিত দিয়েছেন।


Weather office issues warning of rain and gusty wind in some districts of North Bengal including Darjeeling: উত্তরে বৃষ্টি, ঝোড়ো হাওয়া! দক্ষিণে গরম থেকে মিলবে রেহাই? পূর্বাভাস দিল হাওয়া অফিস – News18 Bangla\nWest Bengal Weather Update: উত্তরে বৃষ্টি, ঝোড়ো হাওয়া! দক্ষিণে গরম থেকে মিলবে রেহাই? পূর্বাভাস দিল হাওয়া অফিস\nউত্তরবঙ্গের জেলাগুলিতে বৃষ্টি চলবে৷ প্রতীকী ছবি\nদক্ষিবঙ্গের ছবিটা থাকবে সম্পূর্ণ উল্টো৷ আগামী তিন থেকে চারদিন দক্ষিণবঙ্গে বৃষ্টির কোনও সম্ভাবনা নেই।\nLast Updated : April 08, 2022, 08:05 IST\n#কলকাতা: উত্তরবঙ্গে বৃষ্টি চলবেই৷ আলিপুর আবহাওয়া দফতরের পূর্বাভাস অন্তত এমনই৷ শুধু বৃষ্টিই নয়, তার সঙ্গে কয়েকটি জেলায় ঝোড়ো হাওয়াও বইতে পারে৷ উত্তরে বৃষ্টি চললেও শুষ্কই থাকছে দক্ষিণ৷ তবে চৈত্রের দাবদাহ থেকে কিছুটা রেহাই মিলবে দক্ষিণবঙ্গের জেলার বাসিন্দাদের৷\nআলিপুর আবহাওয়া দফতরের পূর্বাভাস অনুযায়ী, আগামী ৭২ ঘণ্টায় আলিপুরদুয়ার জেলায় ভারী বৃষ্টির সতর্কতা রয়েছে৷ এ ছাড়াও বিক্ষিপ্ত ভাবে ভারী বৃষ্টি হতে পারে দার্জিলিং এবং কোচবিহারে৷ আগামী চব্বিশ ঘণ্টায় দার্জিলিং, কালিম্পিং, জলপাইগুড়ি, কোচবিহার ও আলিপুরদুয়ারে বৃষ্টির সঙ্গে ঘণ্টায় তিরিশ থেকে চল্লিশ কিলোমিটার গতিতে ঝোড়ো হাওয়াও বইতে পারে৷\nআরও পড়ুন: এ বার কি তবে তীব্র গরমে মহার্ঘ্য তরমুজ?\nএই পাঁচ জেলাতেই আগামী চার থেকে পাঁচ দিন মাঝারি বৃষ্টির সতর্কতাও জারি হয়েছে৷ এর পাশাপাশি মালদহ এবং দুই দিনাজপুরেও বজ্রবিদ্যুৎ সহ হাল্কা বৃষ্টির সম্ভাবনা রয়েছে৷\nআরও পড়ুন: বাঙালির প্রিয় দার্জিলিংয়ের এই জায়গাগুলো না ঘুরলে কিন্তু আফসোস হবে, দেখে নিন\nঅন্যদিকে দক্ষিবঙ্গের ছবিটা থাকবে সম্পূর্ণ উল্টো৷ আগামী তিন থেকে চারদিন দক্ষিণবঙ্গে বৃষ্টির কোনও সম্ভাবনা নেই। কলকাতা ও উপকূল সংলগ্ন জেলাগুলিতে আংশিক মেঘলা আকাশ থাকবে। দখিনা বাতাসে ভর করে জলীয়বাষ্প ঢুকছে। তাই তাপমাত্রা বেশি না হলেও আর্দ্রতা জনিত অস্বস্তি কিছুটা থাকবে। বিকেলের পর দখিনা বাতাস বইছে, ফলে গরম কম অনুভূত হবে।\nআগামী চার থেকে পাঁচদিন অবশ্য ঝাড়খণ্ড এবং বিহারের কিছু অংশে তাপপ্রবাহের সতর্কতা জারি করেছে আবহাওয়া দফতর৷ কলকাতায় আজ সকালে সর্বনিম্ন তাপমাত্রা ছিল ২৫.৫ ডিগ্রি সেলসিয়াস, যা স্বাভাবিক। গতকাল বিকেলে কলকাতার সর্বোচ্চ তাপমাত্রা ছিল স্বাভাবিকের থেকে এক ডিগ্রি নীচে৷ বাতাসের আপেক্ষিক আর্দ্রতার পরিমাণ ছিল ৫৭ থেকে ৯২ শতাংশ।\nFirst published: April 08, 2022, 08:03 IST\nTags: Darjeeling, Weather Report, West bengal weather update


নির্দল তিনকন্যার বাজিমাত, তৃণমূলকে হারিয়ে দিদির দলেই বোনেরা | TheWall\nনির্দল তিনকন্যার বাজিমাত, তৃণমূলকে হারিয়ে দিদির দলেই বোনেরা\nদ্য ওয়াল ব্যুরো: কী করবেন সুব্রত মুখোপাধ্যায়ের বোন তনিমা চট্টোপাধ্যায়? টিকিট পেয়েও হারানোর জবাব কী দিতে পারবেন তৃণমূলকে? কীই বা করবেন সচ্চিদানন্দ বন্দ্যোপাধ্যায় ওরফে মনুয়াদা?\nকলকাতার ভোটে নির্দল বলতে এই দুই প্রার্থীর দিকেই চোখ ছিল রাজনৈতিক মহলের। শাসকদলের অনেকেরও কৌতূহল ছিল এই দু’জনকে ঘিরে! কিন্তু তৃণমূলের প্রবল জোনাল মার্কিংয়ে তনিমা আর মনুয়া বিশেষ নড়াচড়া করতে পারলেন না ভোটের মাঠে। অন্যদিকে অচেনা তিন নির্দল গোল দিয়ে চলে গেলেন। তিন জনেই মহিলা। তবে তিনজনেই জানালেন, তৃণমূলকে হারালেও তাঁরা দিদির দলেই যোগ দেবেন। কারণ তাঁরা কাজ করতে চান\n৪৩ নম্বর ওয়ার্ডে আয়েশা কনিজ, ১৩৫ নম্বর ওয়ার্ডে রুবিনা নাজ ও ১৪১ নম্বর ওয়ার্ডে পূর্বাশা নস্কর। এঁরা তৃণমূলের টিকিট না পেয়ে নির্দল হিসেবে প্রার্থী হয়েছিলেন। তিনজনই তৃণমূলের প্রার্থীদের হারিয়ে জয়লাভ করেছেন।\nপূর্বাশা জানিয়েছেন, মানুষের জন্য কাজ করতে চেয়েই ভোটে লড়া। আর আমরা তৃণমূলেরই লোক। দিদির পথেই দিদির সঙ্গে কাজ করতে চাই।\n১৩৫ এবং ১৪১ এই দুটি ওয়ার্ডই বন্দর এলাকার। এর মধ্যে রুবিনা ভোটের দিন তৃণমূলের বিরুদ্ধে কয়েকটি বুথে ছাপ্পার অভিযোগ করেছিলেন। তারপরও জিতেছেন তিনি। এদিন তাঁর কথায়, দিদির উপর রাগ নেই। দলের একটা অংশ আমার বিরুদ্ধে ষড়যন্ত্র করেছিল। মানুষ আমায় দাঁড় করিয়েছিল। আমি জিতেছি। এবার তাঁদের জন্য কাজ করব।\nলিস্টনের গোলে ফিরল সমতা, চোট পেলেন রয় কৃষ্ণ, ভাল খেলছে এটিকে মোহনবাগান\nPrev Next 1 of 62,361


জুলাই 1, 2019 বাইনারি বিকল্প লেখক তাহিয়া খলিল 31717 দর্শকরা\nএটা কোন গোপন যে বেশিরভাগ ক্ষেত্রে পছন্দসই, তবে, নিরাপদ হতে জানা ট্রেডিং এর সাইকোলজি যায়, আপনি একটি ড্র সঙ্গে একটি ডবল বিট নির্বাচন করতে পারেন।\nক্রিকেটার ফারজানা হক পিংকি বলেন, টেস্টে ক্রিকেটে সেশন বাই এতো মজা এটা আসলে খেলে বুঝা গেছে। যেখানে ই—প্রত্যাশিত ফলাফল বা পার্থক্য; PW— শতাংশ সফল লেনদেন; AW — গড় মুনাফা; ট্রেডিং এর সাইকোলজি PL — শতাংশ হারানো কাজে; আল — গড় ক্ষতি.\nখ) তারা যাতে নিজেরাও কথা বলতে শেখে সেই চেষ্টা করা। ক্স পণ্যটি বাস্তবে গ্রাহকের ট্রেডিং এর সাইকোলজি নিকট হস্তান্তর করবে। কেননা এ ছাড়া বাস্তবে ক্রয়-বিক্রয় সম্পন্ন হয় না।\nট্রেডিং এর সাইকোলজি - বাইনারি বিকল্পের জন্য কৌশল\n৮. মূল ট্রেড শুরু করার পূর্বে আপনি ট্রেড করার জন্য প্রস্তুত কিনা সে প্রস্তুতিটিও আপনি সেরে নিতে পারবেন ডেমো এর মাধ্যমে ভার্চুয়াল মানি দিয়ে। সামুরাই বলেছেন: হাহ হাহ তাই নাকি? কোন ব্লগার @ বিডি আইডল\nসাধারণত এই ভাবে চিকিত্সা প্রায় 3-4 সপ্তাহ লাগে। কিন্তু 1.5-2 সপ্তাহ পর আইডিনের ইতিবাচক প্রভাব লক্ষ্য করা যায়। কিন্তু সবার কাল থাকলেও স্বদেশের যে কাল বলে আর কিছু নেই …\nOzzie or Oz, AUD / ট্রেডিং এর সাইকোলজি USD কারেন্সির জোড়া কে বোঝায়। পরিসংখ্যান টেবিল নিম্নলিখিত দ্বারা অন্যান্য টেবিল ফর্ম থেকে পৃথক করা হয়।\nওঁরা যেতে সমীর বসুর পদক্ষেপ পত্রিকার প্রবাসী সংখ্যায় দেবার জন্য লেখাটায় চোখ বোলালুম । শিরোনাম দিয়েছি ‘ক্ষুধা প্রেম আগুনের সেঁক’ । কাল রেজিস্ট্রি করে দেব । ওঁদের তো আমার মতামত রোচে না, অরবিন্দ বললেনও সে কথাটা । তবে লেখা চাওয়া কেন ? কাউকে সন্তুষ্ট করার চেষ্টা করছি না, আমি কাজ থেকে অবসর এবং চপ সংগ্রহ যেতে সবকিছু নিক্ষেপ করা পরামর্শ না। শুধু আমার মনে হচ্ছে যে যদি এটা সম্ভব, এটা ব্যবহার করা প্রয়োজন, অন্তত চেষ্টা - আমার মনে হয় এটা ভালো চেয়ে দরিদ্র কর্মক্ষমতা, কম বেতন সম্পর্কে অভিযোগ, এবং বলে যে নিয়তি আপনাকে অনুকূল হয়।\nকিংকু চৌধারি একটু হাঁপ ছেড়ে বললেন, "ওহ, এখানে এসে ক্ষৌরসভার হালচাল ধরতে গিয়ে আসল রহস্যটাই গিলে ফেলেছি স্যার।" কিন্তু তারপর অন্য গুরুত্বপূর্ণ পয়েন্ট পপ আপ। সামান্য উপরে, আমি অপ্রত্যাশিতভাবে উল্লেখ করেছি যে ধনী পুরুষরা যেখানে এই জায়গাটির সাথে সামঞ্জস্যপূর্ণ পোশাকের পাশাপাশি, কমপক্ষে এক ইউরোপীয় ভাষা সম্পর্কে আপনারও জ্ঞানের জ্ঞান ট্রেডিং এর সাইকোলজি দরকার। কিন্তু ভুলে যাবেন না যে আপনি রিসোর্টে যাচ্ছেন, ক্যাসিনো বা গল্ফ কোর্সে যাচ্ছেন (এই স্থানে এবং এমন জায়গায় আপনার কাছে মিলিওনেয়ারের সাথে দেখা করার সুযোগ রয়েছে)। সুতরাং, আপনি ঢালগুলিতে কীভাবে দাঁড়ানো, রুলেট বা গল্ফের মৌলিক জ্ঞান থাকা সম্পর্কে কমপক্ষে সহজ ধারণাগুলি থাকা উচিত।\nকোম্পানি বাজেয়াপ্ত অর্থের ক্ষতিপূরণ না পেলে পণ্যের দাম বাড়াতে বাধ্য হয়। ডিফারেনশিয়াল রক্তচাপ থেকে ভুগছেন এমন ব্যক্তিরা প্রায়ই এই প্রশ্নে আগ্রহী হন: উচ্চ রক্তচাপ বা কম রক্তচাপ কীভাবে বোঝা যায়। খারাপ স্বাস্থ্য, মাথা ব্যাথা দ্বারা, একটি স্পষ্ট সাইন যে রক্তচাপ স্বাভাবিক নয়।


বৈশ্বিক মহামারির মধ্যে আবার এসেছে ইসলাম ধর্মাবলম্বীদের সবচেয়ে বড় উৎসব ঈদুল ফিতর। এই উৎসবকে কেন্দ্র করে সারা দেশে মানুষের চলাচল বেড়ে গেছে সংগত কারণেই। প্রিয়জনদের সঙ্গে ঈদের আনন্দ\nকরোনায় কঠোর বিধি-নিষেধের কারণে দূরপাল্লার বাস বন্ধ। চলছে না ট্রেন। ঈদে স্বজনের সান্নিধ্য পেতে গ্রামে ফেরা চাই-ই\nপাঁচ বছর আগে চট্টগ্রামে বহুল আলোচিত মাহমুদা খানম মিতু হত্যাকাণ্ডে তাঁর স্বামী সাবেক পুলিশ সুপার বাবুল আক্তারকে\nদেশের ইতিহাসে প্রথমবারের মতো ঘুরল মেট্রো রেলের চাকা। এর মধ্য দিয়ে বাংলাদেশ বৈদ্যুতিক ট্রেনের যুগে প্রবেশ করল। গতকাল মঙ্গলবার দুপুর ১২টার দিকে রাজধানীর উত্তরার দিয়াবাড়ীর ডিপোতে মেট্রো\nকয়েক দিন আগে রাজধানী ঢাকার তুরাগ থানার রানাভোলা এলাকার একটি বস্তিতে ভয়াবহ অগ্নিকাণ্ড হয়। এতে নিঃস্ব হয়ে যায়\nগোপীবাগ বাজারে ভ্যানে করে আম নিয়ে বসেছেন আহমেদ আলী। জানতে চাইলে জাতের নাম বলেন সাতক্ষীরার গোবিন্দভোগ। দামও\nক্রীড়া প্রতিবেদক : প্রথম লেগে যাদের বিপক্ষে গোল উৎসব করেছে শেখ জামাল ধানমণ্ডি ক্লাব, কাল সেই আরামবাগের কাছে ৩-১ গোলে হেরে বসেছে তারা। চলতি লিগের সবচেয়ে বড় অঘটন এটি। এই হারে শিরোপা দৌড়ে\nক্রীড়া প্রতিবেদক : আইপিএল স্থগিত হওয়ার পর দেশে ফিরেই ঢাকার এক পাঁচ তারকা হোটেলে ১৪ দিনের কোয়ারেন্টিনে সাকিব আল\nবাংলাদেশের কিছু খেলোয়াড় আছেন যাঁরা নিজেরা হয়ে গেছেন সেই খেলার পরিচয়ের প্রতীক। তেমনই একজন দাবা কিংবদন্তি নিয়াজ\nনারীর কাজকে মূল্যায়ন করতে হবে ইমদাদুল হক মিলন নারীর মূল্যায়িত ও অমূল্যায়িত কাজ সম্পর্কে অবহিত থাকা জরুরি। এ দেশে এখনো অনেক ক্ষেত্রেই নারীকে সঠিকভাবে মূল্যায়ন করা হয় না। তবে ধীরে ধীরে এই\nকরোনা মহামারির কারণে বগুড়ার ‘চিকন সেমাইপল্লীতে’ এবার ব্যবসায়ীদের ব্যস্ততা নেই বললেই চলে। গত বছর কিছুটা বিক্রি হলেও এবার এই পল্লীর অধিকাংশ কারখানাই বন্ধ। সেমাই তৈরির অনেক যন্ত্রে এরই\nনার্স মানেই হাসপাতালে রোগীর পরম স্বজন। যে কেউ হাসপাতালে ভর্তি হলে প্রথমেই স্বজনরা রোগীকে সঁপে দেয় কর্তব্যরত\nআগামী অর্থবছরের জন্য বিনা প্রশ্নে আবাসন খাতে ও পুঁজিবাজারে অপ্রদর্শিত অর্থ বিনিয়োগের সুযোগ রেখে রাজস্ব বাজেট\nনাটক সিরাজউদ্দৌলা [পূর্ব প্রকাশের পর] ১। মোহাম্মদি বেগ কত টাকার বিনিময়ে সিরাজউদ্দৌলাকে হত্যা করতে রাজি হয়েছিল? ক) দশ হাজার\nকুম্ভকর্ণ হিন্দু পুরাণ রামায়ণের একটি চরিত্র। বিরাট দানবাকৃতির চেহারা ও বিকট খাদ্যাভ্যাসের কারণে তিনি যেমন\nদ্বিতীয় অধ্যায় ব্রিটিশ শাসন [পূর্ব প্রকাশের পর] ১৬। তিতুমীর ইংরেজ বাহিনীকে প্রতিহত করার জন্য কোথায় বাঁশের\nঈদ মানেই নতুন পাঞ্জাবির সঙ্গে নতুন টুপি আর সুগন্ধি বা আতর। আর ঈদগাহে যেতে নতুন জায়নামাজের যেন বিকল্প নেই। তবে গেল বছরের মতো এ বছরেও যেন এসব পণ্যে মানুষের আগ্রহ কমেছে। তার অন্যতম কারণ মসজিদে\nসারা দেশে পিস হিসাবেই কেনাবেচা হতো মৌসুমি ফল তরমুজ। কৃষক পর্যায় থেকে খুচরা বিক্রেতা পর্যন্ত ছিল একই পদ্ধতি। এ\nঈদ মানেই আনন্দ। আর এই আনন্দের সঙ্গে যুক্ত হয় নতুন জামা-কাপড়, জুতা- স্যান্ডেল। গত বছর ঈদুল ফিতর করোনা মহামারির\nইসরায়েল ও ফিলিস্তিনের মধ্যে কয়েক দিন ধরে যে উত্তেজনা চলছিল, তা হঠাৎ করেই ভয়াবহ রূপ নিয়েছে। গতকাল মঙ্গলবার রাতে ইসরায়েলের বিমান হামলায় অন্তত ২৫ ফিলিস্তিনি নিহত হয়েছে। গাজা উপত্যকা থেকে\nকরোনাভাইরাসের অতিসংক্রামক ভারতীয় ধরনকে ‘বিশ্বের উদ্বেগ’ হিসেবে চিহ্নিত করেছে বিশ্ব স্বাস্থ্য সংস্থা\nরাশিয়ার এক হাই স্কুলে বন্দুক হামলায় কমপক্ষে ৯ শিশু নিহত হয়েছে। গতকাল মঙ্গলবার মধ্য রাশিয়ার কাজান শহরে এ হামলার\nচলতি মৌসুমে হাওর রক্ষা বাঁধ নির্মাণ প্রকল্পে পিআইসিগুলোর (প্রকল্প বাস্তবায়ন কমিটি) কাছ থেকে কোটি টাকার বেশি ঘুষ নেওয়ার অভিযোগ উঠেছে। পিআইসির অভিযোগ, শাল্লা উপজেলা পানি উন্নয়ন বোর্ডের\nছয় বছরের ছোট্ট শিশু মরিয়ম। বাবা নেই। মা অন্যের বাসায় কাজ করেন। সামান্য সেই টাকায় চলে তাঁদের অভাবের সংসার।\nআংগারীয়া খাদ্যগুদাম। শরীয়তপুর সদরের এই গুদাম থেকে প্রতিদিন এক বস্তা করে চাল সরিয়ে কালোবাজারে বিক্রি করা হচ্ছে\nইসলামে মাসের সময় নির্ধারক হলো চাঁদ, দিনের সময় নির্ধারক সূর্য। ঈদ, রোজা ইত্যাদির সময়কাল নির্ধারিত হয় চন্দ্রোদয়ের হিসাবে। রোজা/ঈদ পালনের Natural cycle (প্রাকৃতিক চক্র) অস্বীকার করা অবৈজ্ঞানিক। কোনো\nইসলামে ঈদের প্রবর্তন হয়েছে দ্বিতীয় হিজরির মাঝামাঝি সময়ে। আনাস (রা.) থেকে বর্ণিত, রাসুল (সা.) যখন মদিনায় আসেন, তখন\nমাহে রমজানের রোজার কমতি পুণ্যকে পূর্ণ করতেই শাওয়ালের ছয়টি রোজা। শাওয়ালের ছয়টি রোজার মাধ্যমে রমজানের রোজা\nপবিত্র রমজানে দীর্ঘ এক মাসের সিয়াম সাধনার পর আনন্দের বার্তা নিয়ে এলো পবিত্র ঈদুল ফিতর। মুসলমানদের প্রধান দুটি ধর্মীয় উৎসবের অন্যতম এই ঈদুল ফিতর। প্রতিবছর ছেলে-বুড়ো, নারী-পুরুষ,\nঈদ সামনে রেখে আবার আলোচনার বিষয় ‘কিশোর গ্যাং’ কালচার। ঢাকা ও ঢাকার বাইরে দিন দিন ভয়ংকর হয়ে উঠছে উঠতি বয়সী কিছু\nঈদ এসেছে। দেশজুড়ে করোনার সংক্রমণও অনেক বেড়ে এখন কিছুটা থমকে আছে। লকডাউন পুরোপুরি সফল না হলেও যতটুকু হয়েছে তার কিছুটা সুফল পাওয়ার কারণে সংক্রমণ ও মৃত্যুহার দুই সপ্তাহ আগের তুলনায় এখন\nনৃশংস করোনাভাইরাসের তাণ্ডবে ভয়ংকর বিপদে বিশ্বমানবতা। করোনা শুধু প্রাণঘাতীই নয়, জীবিকাখেকোও। যে মানুষটির একসময়\nএকেক খেলায় একেক রকম নিয়ম। স্প্রিন্টে জিততে হলে ছুটতে হয়। যে যত জোরে ছুটবে, জিতটা হবে তার। আবার এর উল্টোটাও আছে।\nবাংলাদেশ টেলিভিশনের জনপ্রিয় ঈদ অনুষ্ঠান আনন্দমেলা। নানা চমকে ভরা এই আয়োজনের বেশ কিছু খবর এরই মধ্যে প্রকাশিত হয়েছে। গতকাল জানা গেল আরো এক চমকপ্রদ খবর, এবারের ঈদ আনন্দমেলায় গাইলেন\nঈদ উপলক্ষে বেশ কয়েকটি গান ও গানচিত্র প্রকাশ পেয়েছে, কিছু আছে প্রকাশের অপেক্ষায়। এর মধ্যে আছে বেশ কয়েকটি দ্বৈত\nকিছুদিন আগেই চূড়ান্ত হয়েছে জনপ্রিয় দক্ষিণী তারকা বিজয় সেথুপতির সঙ্গে অভিনয় করবেন ক্যাটরিনা কাইফ। শ্রীরাম\nকর্মপ্রার্থীদের আকস্মিক কিছু পরিবর্তন ঘটবে। কোনো ঘটনায় মানসিক প্রশান্তি নষ্ট হতে পারে। আবেগের বশে কাজে ভুল হতে পারে। জীবনের প্রতি উদার দৃষ্টিভঙ্গি গ্রহণ করুন। সুস্থ থাকুন।\nআপনার উদ্যোগে বৈষয়িকভাবে লাভবান হওয়ার সুযোগ পাবেন। বিপর্যয় মোকাবেলায় পরিকল্পনা গ্রহণ করতে হবে। বিনোদনমূলক কাজে আনন্দ পাবেন। জনসমাগম এড়িয়ে চলুন।\nসামাজিক যোগাযোগ বাড়বে। সম্পত্তি কেনাবেচার শুভ সময়। কোনো আত্মীয়ের ব্যাপারে দুশ্চিন্তা বাড়বে। উপস্থিত বুদ্ধির কারণে সংকট মোকাবেলা করতে পারবেন। মানসিক স্থিরতায় সুফল পাবেন।\nসঠিক প্রচেষ্টায় কাজের অগ্রগতি। ব্যবসায় উন্নতির যোগ আছে। ভুল তথ্যে বিভ্রান্ত হতে পারেন। দক্ষ ব্যবস্থাপনার অভাবে সুযোগ হাতছাড়া হতে পারে। কর্মপদ্ধতি পরিবর্তন করুন। ভালো থাকুন।\nকোনো গুরুত্বপূর্ণ পরিকল্পনা মাথায় আসবে। পুরনো সমস্যা কাটিয়ে উঠতে পারবেন। পরিকল্পনা বাস্তবায়নে অন্যকে প্রভাবিত করতে পারবেন। আর্থিক ক্ষেত্র শুভ। শরীরের যত্ন নিন।\nকাজে উৎসাহ বাড়বে। নিজেকে যথাযথভাবে প্রকাশ করতে পারবেন। ইতিবাচক সংবাদে আশাবাদী হবেন। অতীত অভিজ্ঞতা কাজে লাগবে। পারিবারিক জীবনকে আনন্দে রাখুন।\nকর্মস্থলে কিছু পরিবর্তন ঘটবে। অর্থ অপচয় হতে পারে। স্বজন বিষয়ে উদ্বেগ। শত্রু মোকাবেলায় সতর্ক পরিকল্পনা নিতে হতে পারে। নিজস্ব পন্থায় অগ্রসর হবেন। মন ভালো রাখুন।\nকোনো সুযোগ অযাচিতভাবে আসতে পারে। বন্ধুর সহযোগিতায় কাজের অগ্রগতি। পূর্বের তুলনায় আয় বৃদ্ধি পাবে। গুরুত্বপূর্ণ জিনিস সাবধানে রাখুন। ব্যাবসায়িক লেনদেন ও কেনাকাটা শুভ।\nনিজের কর্মদক্ষতার ওপর আস্থা বাড়বে। সামাজিক পরিমণ্ডলে নতুন সম্পর্কের সূচনা হবে, যা নিকট ভবিষ্যতে কল্যাণকর হবে। নিজের পরিকল্পনা বাস্তবায়নে কঠিন মনোভাব বজায় রাখুন।\nশিক্ষার্থীদের কোনো সুখবর আসতে পারে। আপনার কাজে অন্যদের উৎসাহিত করতে পারবেন। ধর্মীয় কাজে উৎসাহ বাড়বে। প্রত্যাশা পূরণে অন্যের সহযোগিতা পাবেন। ভ্রমণ শুভ।\nকর্মক্ষেত্রে চাপ থাকবে। প্রিয়জনের অসুস্থতায় চিন্তিত থাকবেন। অর্থাভাবে আটকে থাকা ব্যাবসায়িক কর্মকাণ্ডে অর্থের জোগান পাওয়া সহজ হবে। পরিস্থিতি পর্যবেক্ষণ করে ব্যবস্থা নেবেন।\nযৌথ ও সম্মিলিত প্রচেষ্টায় কোনো সাফল্যে আশাবাদী হতে পারেন। পারিবারিক জটিলতা দূর হবে। নতুন কিছু করার সুযোগ আসবে। অপ্রত্যাশিত ঘটনাপ্রবাহ আপনাকে প্রভাবিত করতে পারে।\nগতকালের তাপমাত্রা সর্বোচ্চ : ঢাকা ৩২.০ডিগ্রি সে.। চট্টগ্রাম ৩১.৫ডিগ্রি সে.। রাজশাহী ৩১.৫ডিগ্রি সে.। রংপুর ২৭.৮ডিগ্রি সে.। খুলনা ৩৩.০ডিগ্রি সে.। বরিশাল ২৯.৫ডিগ্রি সে.। ময়মনসিংহ ৩০.৫ডিগ্রি সে.। সিলেট ৩১.৬ডিগ্রি সে.\nগতকালের তাপমাত্রা সর্বনিম্ন : ঢাকা ২০.৭ সে.। চট্টগ্রাম ২৫.৫ডিগ্রি সে.। রাজশাহী ২২.৫ডিগ্রি সে.। রংপুর ২২.০ডিগ্রি সে.। খুলনা ২৫.৪ডিগ্রি সে.। বরিশাল ২৩.৮ডিগ্রি সে.। ময়মনসিংহ ২০.৪ডিগ্রি সে.। সিলেট ২১.২ডিগ্রি সে.\nঢাকা, ময়মনসিংহ, রংপুর, রাজশাহী, খুলনা, বরিশাল, চট্টগ্রাম ও সিলেট বিভাগের অনেক জায়গায় অস্থায়ীভাবে দমকা অথবা ঝোড়ো হাওয়াসহ হালকা থেকে মাঝারি ধরনের বৃষ্টি অথবা বজ্রসহ বৃষ্টি হতে পারে। সেই সঙ্গে দেশের কোথাও কোথাও মাঝারি ধরনের ভারি থেকে ভারি বর্ষণ হতে পারে এবং বিক্ষিপ্তভাবে শিলাবৃষ্টি হতে পারে। সারা দেশে দিন ও রাতের তাপমাত্রা প্রায় অপরিবর্তিত থাকতে পারে।


NewsChittagong24.Com » পঙ্কজ শরণের বাসায় নিয়মন্ত্রণে মওদুদ আহমদ, ড. মঈন খান\nপঙ্কজ শরণের বাসায় নিয়মন্ত্রণে মওদুদ আহমদ, ড. মঈন খান\nপ্রকাশ:| শুক্রবার, ২০ ফেব্রুয়ারি , ২০১৫ সময় ১১:১১ অপরাহ্ণ\nঢাকায় নিযুক্ত ভারতীয় হাইকমিশনার পঙ্কজ শরণের বাসায় নিয়মন্ত্রণে গেছেন বিএনপির স্থায়ী কমিটির সদস্য ব্যারিস্টার মওদুদ আহমদ এবং ড. মঈন খান।\nঢাকা সফররত পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের সম্মানে আয়োজিত নৈশভোজে তারাও দাওয়াত পেয়েছেন।\nপঙ্কজ শরণের গুলশানের বাসায় আয়োজিত এ নৈশভোজে অন্যদের মধ্যে আওয়ামী লীগের নেতারাও আছেন।\nদুই প্রধান দলের দুই মেরুতে অনড় অবস্থানে যখন রাজনৈতিক পরিস্থিতি অত্যন্ত উত্তপ্ত তখন শুক্রবার রাতে বিরোধী রাজনীতিকদের এক মিলনমেলা অনুষ্ঠিত হলো। তবে সেখানে আওয়ামী লীগ ও বিএনপির নেতাদের কথা হয়েছে কি না তা জানা যায়নি।


নোয়াখালী বিজ্ঞান ও প্রযুক্তি বিশ্ববিদ্যালয় B Group এর প্রশ্নপত্র এবং সমাধান\nনোয়াখালী বিজ্ঞান ও প্রযুক্তি বিশ্ববিদ্যালয় B Group এর প্রশ্নপত্র এবং সমাধান: 2017 সালে নোয়াখালী বিজ্ঞান ও প্রযুক্তি বিশ্ববিদ্যালয় B Group ভর্তি পরীক্ষায় আসা সকল প্রশ্নপত্র এবং এর ব্যাখ্যা সহ সমাধান। এছাড়া এখন ঘরে বসে অনলাইনেই পূর্ণাঙ্গ ভর্তি প্রস্তুতির এবং মডেল টেস্ট দেওয়ার সুব্যবস্থা।\n1. 9.8 ms⁻¹ বেগে একটি পাথরকে ভূপৃষ্ঠ হতে উপরের দিকে নিক্ষেপ করা হল। এটি কত সময় পরে ভূপৃষ্ঠে ফিরে আসবে? [ g = 9.8 ms⁻²]\n2. 30 m উচ্চতা থেকে একটি বস্তুকে বিনা বাধায় পড়তে দিলে কত উচ্চতায় এর গতিশক্তি বিভব শক্তির দ্বিগুন হবে?\n3. 90° ≤θ≤180° হলে, বলের দ্বারা কৃতকাজ কেমন হবে?\nকোন কাজে হবে না\nশূন্য বা ধনাত্মক যে কোনটি হতে পারে\n4. সরল দোলকের কার্যকর দৈর্ঘ্য বনাম পর্যায়কাল লেখচিত্রটি কি প্রকৃতির?\n5. একটি সমবাহু ত্রিভুজের A, B এবং C তিনটি কৌণিক বিন্দু এবং ত্রিভূজের প্রত্যেক বাহুর দৈর্ঘ্য 0.1 m । ত্রিভূজের A এবং B বিন্দুতে যথাক্রমে +100 C এবং -100 C চার্জ স্থাপন করা হলো। C বিন্দুতে প্রবাল্যের মান কত?\n6. যে তাপমাত্রায় কোন একটি চুম্বকের চুম্বকত্ব সম্পূর্ণরূপে বিলুপ্ত হয়, তাকে উক্ত চুম্বকের উপাদানের কি বলে?'\n7. +1μC এবং -1μ C আধান দুটিকে5cm ব্যবধানে রেখে একটি তড়িৎ দ্বিমেরু গঠন করা হলো। এই দ্বিমেরুর অক্ষ বরাবর 15 cm দূরের কোন একটি বিন্দুতে তড়িৎ বিভব কত?\n8. 'কম্পটন ক্রিয়ায় বিক্ষিপ্ত ফোটনের কম্পাংক আপতিত ফোটনের কম্পাংকের তুলনায় কিভাবে পবিতর্তিত হয়?\n9. 'আলফা কণা ইলেকট্রন অপেক্ষা প্রায় কত গুণভারী?'\n10. একটি অর্ধপরিবাহীর যোজন ব্যান্ড ও পরিবহন ব্যান্ডের মধ্যে শক্তির ব্যবধান প্রায়\n11. 'কোন তরঙ্গের কম্পাংক সবচেয়ে বেশী\n12. 'দুটি সমমানের ভেক্টর একটি বিন্দুতে ক্রিয়াশীল। এদের লব্ধির মান যে কোন একটি ভেক্টরের মানের সমান। ভেক্টর দুটির আর কতদূর প্রবেশ করতে পারবে\n13. একটি ট্রেন স্থির অবস্থান থেকে 10 ms⁻² তুবরণে চলতে আরম্ভ করব। একই সময়ে একটি মটরগাড়ি 100 ms⁻² সমবেগে সমান্তরাল চলা শুরু করল। ট্রেনটি কখন মটরগাড়িকে পিছনে ফেলবে\n14. 'আধুনিক জেট বিমান কোন সূত্র ব্যবহার করে চালানো হয়?'\nভরবেগের নিত্যতা সূত্র\nনিউটনের গতির প্রথম সূত্র\n15. 'একটি পাখা প্রতি মিনিটে 60 বার ঘোরে। পাখাটির কৌণিক বেগ কত?'\n16. কাজের পরিমাপ সবচেয়ে বেশী হয় যখন প্রযুক্ত বল ও সরণের মধ্যে কোণের মান হলো\n17. 'প্রতি সেকেন্ডে 10 L পানি 10 m উপরে তোলার জন্য অন্তত কত ক্ষমতা পাম্প দরকার?'\n18. 'ভূপৃষ্ঠে একজন লোক3m লাফাতে পারে। চন্দ্রপৃষ্ঠে কত উঁচুতে লাফাতে পারবে?'\n19. 'কোন ধর্মের কারণে পানির ফোঁটা গোলাকৃতি হয়?\n20. 4μF একটি ধারকের 9.0 V ব্যাটারী দ্বারা চার্জিত করলে এত কি পরিমাণ শক্তি সঞ্চিত হবে?\n21. 120 cm লৈম্ব একজন বালক তাও সম্পূর্ণ দৈর্ঘ্য একটি আয়নাতে দেখতে চাইলে আয়নার দৈর্ঘ্য কমপক্ষে হতে হবে\n22. 'ভূ-চুম্বক মেরুতে বিনতি কোণ কত?\n23. 'যে যন্ত্রাংশ দিক- পরিবর্তী বিদ্যুৎ প্রবাহকে এক দিকবর্তী করে তার নাম -\n24. নিচের কোনটি আলোর ব্যতিচারের জন্য দরকার নেই?\nএকাধিক তরঙ্গ মুখ\nস্পন্দন সংখ্যার পার্থক্য\n25. একটি বুলেট একটি দেয়ালের মধ্যে 0.06 m প্রবেশ করার পর এর আদিবেগের অর্ধেক হারায়। বুলেটের দেয়ালের মধ্যে আর কতদূর প্রবেশ করতে পারবে?


সম্পর্ক মেনে নিতে রাজি হননি অভিভাবকরা: একই রশিতে জীবন দিলো প্রেমিক-প্রেমিকা! | নিরাপদ নিউজ\nবিয়ে করলেন অভিনেত্রী ইয়ামি\nকরোনাভাইরাসে দেশে ২৪ ঘণ্টায় মারা গেছেন আরও ৪৩ জন\nসম্পর্ক মেনে নিতে রাজি হননি অভিভাবকরা: একই রশিতে জীবন দিলো প্রেমিক-প্রেমিকা!\nপ্রকাশিত হয়েছে: জুন ৫, ২০২১, ৩:১৬ অপরাহ্ণ\nপটুয়াখালীতে রেন্ট্রি গাছের একই ডালে গলায় একই রশি দিয়ে গলায় ফাঁস লাগিয়ে আত্মহত্যা করেছে প্রেমিক- প্রেমিকা। নিহত প্রেমিক প্রেমিকা হলো- সোহেল হাওলাদার-১৯ ও নাসরিন (১৩)।\nএ ঘটনাটি ঘটেছে পটুয়াখালী সদর উপজেলাধীন মাদারবুনিয়া ইউনিয়নের বিরাজলা গ্রামে। শনিবার সকাল ৭টায় সদর থানা পুলিশের এসআই ইব্রাহিম ঘটনাস্থল থেকে প্রেমিক যুগলের লাশ উদ্ধার করে ময়নাতদন্তের জন্য মর্গে প্রেরন করেন।\nস্থানীয় সূত্রে জানা গেছে, একই বাড়ির মজিবর হাওলাদারের ছেলে সোহেল হাওলাদার ও হাবিব হাওলাদারের ১৩ বছরের কন্যা নাসরিন বেশ কিছুদিন ধরে গোপনে প্রেমের সম্পর্ক গড়ে তুলে। এ ঘটনা উভয়ের অভিভাবকরা শুনে তাদের (সোহেল ও নাসরিন) প্রেমের সম্পর্ক মেনে নিতে রাজি হননি। এর ফলে বাড়ির লোকজনের চোখ ফাঁকি দিয়ে রাতে কোন এক সময় বাড়ির পাশে জব্বার মাওলানার বাগানের একটি রেন্ট্রি গাছের একটি ডালে গলায় রশি দিয়ে আত্মহত্যা করে।\nসকালে স্থানীয়রা দুইজনের দেহ ঝুলন্ত দেখে পুলিশে খবর দিলে পুলিশ ঘটনাস্থলে পৌছে লাশ উদ্ধার করে পটুয়াখালী মেডিকেল কলেজ হাসপাতালে প্রেরণ করে।\nবিষয়: জীবন প্রেমিক প্রেমিকা সম্পর্ক


এবার পুজোয় গঙ্গাবক্ষে প্রমোদ ভ্রমণ করতে করতে দেখুন বিসর্জন – Indian Express Bangla\nKolkata Durga Puja 2019 Immersion Cruise Ganga Hooghly Bridge\nএবার পুজোয় গঙ্গাবক্ষে প্রমোদ ভ্রমণ করতে করতে দেখুন বিসর্জন\nএবছর দশমী পড়ছে অক্টোবর মাসের আট তারিখ। এদিন গঙ্গাবক্ষ থেকে বিসর্জন দেখার আয়োজন করা হয়েছে। সন্ধে ৮ টা থেকে রাত ১১ টা পর্যন্ত চলবে গঙ্গাভ্রমণ।\nBy: Arunima Karmakar\tKolkata Published: July 11, 2019, 8:52:13 PM\nগঙ্গার ওপরে নামছে আঁধার, হু হু করে বইছে হাওয়া, নদীতে টলমল করছে জল, দূর থেকে ভেসে আসছে ঢাকের আওয়াজ, আর এমন সময় বেয়ারা এসে আপনার হাতে ধরিয়ে দিলেন সুস্বাদু এক মকটেল, এক পা রেলিংয়ে তুলে বিলাসবহুল লঞ্চের বারান্দায় দাঁড়িয়ে নবাবী মেজাজে কলকাতা শহরের নামীদামী পুজোর বিসর্জন দেখলেন আপনি। কী ভাবছেন, এবছর দশমীর দিনে কাটাবেন নাকি এমন এক রাজকীয় সন্ধ্যা? তাহলে অবিলম্বে যোগাযোগ করুন ‘ভিভাদা ক্রুজেস’ সংস্থার সঙ্গে।\nপ্রমোদতরীর রাজকীয় অন্দর\nভাবনায় মকটেলের পাশাপাশি ককটেলও থাকতে পারে। জানা যাচ্ছে, বার কাউন্টার রাখার পরিকল্পনাও করছে ভিভাদা ক্রুজেস। এছাড়াও গঙ্গাবক্ষে বাঙালিয়ানায় জড়িয়ে নৈশভোজের আয়োজনও করা হয়েছে।\nএবছর দশমী পড়ছে অক্টোবর মাসের আট তারিখ। এদিন গঙ্গাবক্ষ থেকে বিসর্জন দেখার আয়োজন করা হয়েছে। সন্ধে ৮ টা থেকে রাত ১১ টা পর্যন্ত চলবে গঙ্গাভ্রমণ। যার রুট হাওড়া থেকে হুগলি ব্রীজ। বাবুঘাট থেকে শুরু করে গোয়ালিয়র, রামকৃষ্ণপুর এবং শিবপুর ঘাট ঘুরিয়ে দেখানো হবে বিসর্জন। জাহাজের নাম ‘অসপিশাস’। মিলেনিয়াম ঘাট থেকে শুরু হবে যাত্রা। জাহাজের মধ্যে আয়োজন করা হবে লোকসঙ্গীত ও নাচের অনুষ্ঠানের।\nপানীয় ব্যবস্থার মধ্যে থাকবে ডাব, আনারস, ডালিমের মকটেল। এছাড়া থাকবে নারকেল নাড়ু, তিলের নাড়ু, চন্দ্রপুলি, এবং কদমা। খাবার শুরুতে স্টার্টার থাকছে ভেজিটেবল কাঠি কাবাব, পনীর টিক্কা হরিয়ালি, মিনি ফিস ফ্রাই, সঙ্গে কাসুন্দি, চিকেন রেশমি কাবাব। এছাড়া গ্রীন স্যালাড, ফ্রুট স্যালাড।\nআরও পড়ুন: এনআরএসে বেড়ে উঠছে ‘নীলরতন সরকারের নাতি’\nরাতের খাবারে থাকছে মটন কষা, ফিশ পাতুরী, ফুলকপির রসা, বেগুন ভাজা, ছোলার ডাল, লুচি, তন্দুরি পরোটা, বাঙালি আলুর দম, হলুদ মিষ্টি পোলাও, স্টিমড রাইস, আমের চাটনি, আঁচার, এবং পাঁপড়।\nএতকিছুর জন্য মাথাপিছু খরচ ২,০০০ টাকা, সঙ্গে ৫ শতাংশ জিএসটি। তবে অতিথি সংখ্যা অবশ্যই নির্দিষ্ট সংখ্যা ছাড়াতে পারবে না। এখন প্রশ্ন, কীভাবে বুকিং করবেন? ফোন করুন ৯৯০৩০ ০০২৭৬ বা ৯৪৩৩০ ৬৪২৯২ নম্বরে। এছাড়া ‘ভিভাদা ক্রুজেস’-এর ওয়েবসাইটে গিয়েও বুকিং করতে পারেন।


ওসি-এসআইসহ ৬ পুলিশ সদস্যকে পিটিয়ে নদীতে নিক্ষেপ! – মুক্তপাতা\nHome / জাতীয় / ওসি-এসআইসহ ৬ পুলিশ সদস্যকে পিটিয়ে নদীতে নিক্ষেপ!\nMuktopata3weeks ago\tজাতীয় Leaveacomment 244 Views\nসংশ্লিষ্ট সূত্রে জানা গেছে, যান্ত্রিক মেশিন দিয়ে চেলা নদীতে অবৈধভাবে বালু উত্তোলনের খবর পেয়ে ঘটনাস্থলে গিয়ে ৪ বোমা মেশিন আটক করে নৌ পুলিশ।\nআটককৃত মালামাল জব্দকৃত মালের সিজারলিস করায় সময় ইজারাদার হাজী বুলবুল ও আলাউদ্দিনের নেতৃত্বে নৌ পুলিশের উপর অতর্কিত হামলা চালিয়ে ১১টি মোবাইল ফোন, ৪টি হাতকড়া জব্দকৃত মালামাল ও নৌ পুলিশের গুরুত্বপূর্ণ ফাইল লুটপাট করে নিয়েছেন বলে নৌ পুলিশ অভিযোগ করেন।\nতারা হামলা চালিয়ে নৌ পুলিশের ওসি মজুর আলমসহ ৬ নৌপুলিশকে মারপিট করে ও নৌকা থেকে সুরমা নদীতে ফেলে দেয় ইজারাদাররা।\nওসি মজুর আলমসহ ৬ জনকে চেলা নদী থেকে আহত অবস্থায় জনতা উদ্ধার করে নিয়ামতপুর গ্রামের সাবেক সেনা সদস্য আনা মিয়ার বাড়িতে নিয়ে তাদেরকে ইজারাদারদের হাত থেকে রক্ষা করেন। পরে তাদেরকে এলাকাবাসীর সহায়তায় ছাতক হাসপাতালে ভর্তি করা হয়।\nএ হামলার ঘটনার খবর পেয়ে সুনামগঞ্জ জেলার পুলিশ সুপার মিজানুর রহমান বিপিএম আহতদের দেখতে আসেন।\nএ সময় হামলাকারীদের গ্রেফতার এবং লুটকৃত মালমাল উদ্ধারের নির্দেশ দেন। পুলিশ হামলাকারীদের গ্রেফতারে বিভিন্ন স্থানে অভিযান চলছে বলে জানিয়েছেন তিনি।\nPrevious বিদায় নিয়েও গোল্ডেন বুট পাচ্ছেন রোনালদো!\nNext ৬ মাস আগে করোনায় মারা যাওয়া চিকিৎসককে বদলি


ঝালকাঠি জেলার প্রতিষ্ঠাবার্ষিকী উপলক্ষে সংবাদ কর্মীদের নানা উদ্যোগ - দৈনিক আলোকিত ভোর\nঢাকা ২৫শে ফেব্রুয়ারি, ২০২১ খ্রিস্টাব্দ । ১২ই ফাল্গুন, ১৪২৭ বঙ্গাব্দ । বৃহস্পতিবার । সকাল ৮:০৮\nপ্রকাশিত: ৭:৫২ অপরাহ্ণ , জানুয়ারি ৩১, ২০২১\nঝালকাঠি জেলার ৩৭তম প্রতিষ্ঠাবার্ষিকী আজ। জেলার প্রতিষ্ঠাবার্ষিকী উপলক্ষে নাগরিক ফোরাম ও বিভিন্ন সংবাদ কর্মীরা নানা আয়োজনের মাধ্যমে পালন করবেন। আজ থেকে ৩৭ বছর আগে ১৯৮৪ সালে ১ ফেব্রুয়ারী ঝালকাঠি জেলা প্রতিষ্ঠা হয়।\nএর আগে ঝালকাঠি বরিশালের অধীন মহাকুমা ছিলো। দ্বিতীয় কলকাতা খ্যাত ঐতিহ্যবাহি এ জেলার প্রতিষ্ঠাবার্ষিকীতে ঝালকাঠি নাগরিক ফোরামের পক্ষ হতে আয়োজন করা হয়েছে নানা কর্মসূচী।\nএ উপলক্ষে ১ ফেব্রুয়ারি বিকেল ৩ টায় জেলা শিল্পকলা একাডেমি মিলানায়তনে আয়োজন করা হয়েছে র‌্যালী, আলোচনা সভা ও গুনীজন সংবধর্নার। জেলার প্রতিষ্ঠা বার্ষিকী উপলক্ষে নাগরিক ফোরাম এবার ২১ জন গুনী ব্যক্তিকে বিভিন্ন বিষয় অবদান রাখার জন্য সম্মাননা প্রদান করবে।\nএতে ভার্চুয়ালি প্রধান অতিথি থাকবেন ঝালকাঠি-২ আসনের এমপি এবং ১৪ দলের সমন্বায়ক ও মুখপাত্র আমির হোসেন আমু। কর্মসূচীর উদ্বোধন করবেন ঝালকাঠি জেলা পরিষদের চেয়ারম্যান সরদার মো. শাহ আলম।\nবিশেষ অতিথি থাকবেন ঝালকাঠি জেলা প্রশাসক মো. জোহর আলী, পুলিশ সুপার ফাতিহা ইয়াসমিন, জেলা আওয়ামী লীগের সাধারণ সম্পাদক এ্যাডভোকেট খান সাইফুল্লাহ পনির এবং ঝালকাঠি পৌর মেয়র আলহাজ্ব লিয়াকত আলী তালুকদার।\nঅনুষ্ঠানে সভাপতিত্ব করবেন ঝালকাঠি নাগরিক ফোরামের সভাপতি সামসুল হক মনু এবং প্রধান বক্তা থাকবেন ঝালকাঠি নাগরিক ফোরামের সাধারণ সম্পাদক আহমেদ আবু জাফর।\nঝালকাঠি নাগরিক ফোরাম নেতৃবৃন্দ জানান, আলোচনা সভা ও গুনিজন সংবধর্না ছাড়াও দিবসটি উপলক্ষে আমরা একটি ম্যাগাজিন প্রকাশ, ক্রীড়া অনুষ্ঠান ও মনোজ্ঞ সাংস্কৃতিক অনুষ্ঠানের আয়োজন করেছি।\nতারা আরো জানান, ঝালকাঠি জেলার ঐতিহ্যকে তুলে ধরার জন্য আমরা এ কর্মসূচীর আয়োজন করেছি। প্রতিবছরই আমরা ঝালকাঠি জেলার প্রতিষ্ঠাবার্ষিকীতে এ ধরনের কর্মসূচীর আয়োজন করতে চাই।\nনাগরিক সংবাদ এর আরও খবর\nকর্ণফুলী নদী থেকে মাতারবাড়ি গভীর সমুদ্র বন্দর গড়ার পরিকল্পনা\nসমন্বয়ের অভাবে চট্টগ্রামের উন্নয়ন কাজ যাতে ব‍্যাহত না হয়ঃ স্থানীয় সরকার মন্ত্রী তাজুল\nপাঁচ দফা দাবিতে ঠাকুরগাঁওয়ে বিক্ষোভ ও মানবব্ধন অনুষ্ঠিত\nকেশবপুরে স্বাস্থ্য কমপ্লেক্সে ১১ চিকিৎসকের পদ শূণ্য, সেবা পেতে ভোগান্তি\nকোটচাঁদপুরে দুস্থ শীতার্তদের মাঝে শীতবস্ত্র বিতরণ


প্রকাশিত: ১২:৪৪ অপরাহ্ণ, মার্চ ১৪, ২০২০\nফয়সাল আরেফিন, জবি সংবাদদাতা: বিশ্বজুড়ে করোনা ভাইরাসের মহামারীর মধ্যে বাংলাদেশও ধরা পরেছে এই ভাইরাসে আক্রান্ত রোগী। করোনা মোকাবেলায় মাধ্যমিক ও উচ্চশিক্ষা অধিদফতর (মাউশি) থেকে নির্দেশনা জারি করলেও কোনো পদক্ষেপই নিতে দেখা যাচ্ছে না জগন্নাথ বিশ্ববিদ্যালয়ে (জবি) প্রশাসনকে।\nকরোনা ভাইরাসের কারণে এখনই দেশের কোনো স্কুল, কলেজ, মাদ্রাসা কিংবা বিশ্ববিদ্যালয়ের কার্যক্রম সাময়িক স্থগিতের প্রয়োজন না থাকায়, এই ভাইরাস মোকাবিলায় বিশেষ নির্দেশনা জারি করেছে মাউশি। গত মঙ্গলবার (১০ মার্চ) মাউশির মহাপরিচালক অধ্যাপক ড. সৈয়দ মো. গোলাম ফারুক শিক্ষার্থীসহ সংশ্লিষ্টদের সচেতন করতে এই নির্দেশনা দেন।\nউক্ত নির্দেশনায় করোনা প্রতিরোধে ব্যক্তিগত সচেতনতার প্রথমেই ঘন ঘন সাবান ও পানি দিয়ে অন্তত ২০ সেকেন্ড হাত ধোয়ার কড়া নির্দেশনা দেয়া হলেও সে সুযোগ আপাতত পাচ্ছেনা জগন্নাথ বিশ্ববিদ্যালয় (জবি) শিক্ষার্থীরা।\nবিশ্ববিদ্যালয়ের ৩৬ টি বিভাগ ও ইন্সটিটিউটে সরেজমিনে দেখা যায় হাতেগোনা কয়েকটি বিভাগের ওয়াশরুমে সাবান থাকলেও নেই স্যানিটাইজার বা হ্যান্ডওয়াশের ব্যবস্থা। এরমধ্যে ৩২ টি ডিপার্টমেন্টে নেই পরিষ্কার পরিচ্ছন্নতার জন্য অতিব প্রয়োজনীয় টিস্যু পেপার বা সাবান।\nগত সোমবার স্বাস্থ্য সেবা বিভাগে করোনা ভাইরাস প্রতিরোধ সংক্রান্ত জাতীয় কমিটির সভায় স্বাস্থ্যমন্ত্রী জাহিদ মালেক জনসমাগম এড়িয়ে চলার পরামর্শ দিয়ে বলেন, খেলা, ধর্মীয় অনুষ্ঠানসহ সব ধরনের সামাজিক অনুষ্ঠান সীমিত করতে হবে। এছাড়া স্কুল, কলেজ, বিশ্ববিদ্যালয়, আফিস, আদালতসহ সর্বক্ষেত্রে স্ব স্ব উদ্যোগে সচেতনতা বাড়াতে হবে। সাবান ও হ্যান্ডওয়াশ দিয়ে হাত ধুতে হবে। স্কুল-কলেজ বন্ধ করার মতো পরিস্থিতির সৃষ্টি হয়নি বলে জানান তিনি। তিনি বলেন, শিক্ষাপ্রতিষ্ঠানে পর্যাপ্ত হ্যান্ডওয়াশের ব্যবস্থা করতে হবে।\nকিন্তু দেশের স্বনামধন্য এই বিদ্যাপীঠের ওয়াশরুমের এই বেহাল দশা নিয়ে হতাশা প্রকাশ করছেন বিশ্ববিদ্যালয়ের শিক্ষার্থীরা। মাত্র সাড়ে ৭ একর আয়তনের এই বিশ্ববিদ্যালয়ে মোট শিক্ষার্থী, শিক্ষক ও কর্মচারী মিলিয়ে প্রায় ২২ হাজার মানুষের পদচারণা হয়। এর মধ্যে ঢাকার বাইরে মানিকগঞ্জ, নরসিংদী, কুমিল্লা ও নারায়নগঞ্জে ছাত্র পরিবহনের দৈনন্দিন ব্যবস্থা থাকায় প্রতিদিনই এই বিদ্যাপীঠে উক্ত জেলার ছাত্র ও পরিবহকর্মীর জমায়েত হচ্ছে। যা একইসাথে নিয়মিত ছাত্রদের জন্য উচ্চ ঝুঁকির সৃষ্টি করছে অন্যদিকে রাজধানীর পুরান ঢাকার মতো ঘনবসতিপূর্ণ এলাকার মানুষদের কপালে ফেলছে চিন্তার ভাঁজ।\nএর প্রতিক্রিয়া জানাতে গিয়ে ম্যানেজমেন্ট স্টাডিজ বিভাগের শিক্ষার্থী রাকিবুল হুদা রনি বলেন, CoVID-19 রোগে আমরা সর্বোচ্চ ঝুঁকিতে আছি। আমাদের বিশ্ববিদ্যালয়ের প্রায় কোনো বিভাগেই এখন অবধি কোনো পদক্ষেপ নেয়া হয়নি। সকল শিক্ষাপ্রতিষ্ঠানে পর্যাপ্ত হ্যান্ডওয়াশের ব্যবস্থার নির্দেশনা সরকার কতৃক দেয়া হলেও আমাদের বিশ্ববিদ্যালয়ে এর বাস্তবায়ন নেই।\nকরোনা প্রতিরোধে বিশ্ববিদ্যালয় প্রশাসনের ভূমিকা সম্পর্কে জানতে চাইলে রেজিস্ট্রার ড. ওহিদুজ্জামান বলেন, এ বিষয়ে সরকারি কোনো নির্দেশনা হাতে এসে পৌছায়নি। আপাতত করোনা রোধে আমাদের কোনো পরিকল্পনা নেই।\nউল্লেখ্য, গত রবিবার দেশে ০৩ (তিন) জন করোনা আক্রান্ত ব্যক্তির সন্ধান পায় আইইডিসিআর। মূলত এর পরই নড়েচড়ে বসে সরকার। কোনো কোনো মহল থেকে দাবী ওঠে দেশের সকল শিক্ষাপ্রতিষ্ঠান সাময়িক বন্ধ ঘোষণা করার। তবে এ দাবিকে অযৌক্তিক ঘোষণা করে দেশের সকল শিক্ষাপ্রতিষ্ঠান ও বিশ্ববিদ্যালয়ে করোনা রোধে পর্যাপ্ত ব্যবস্থা নেয়ার নির্দেশ দেন স্বাস্থ্য মন্ত্রণালয়।


বাদশাহ নামদার পর্ব –২১ >> হুমায়ূন আহমেদ ................\nNo Comments on হুমায়ূন আহমেদ এর লেখা বাদশাহ নামদার পর্ব –২১\nশের শাহ্ বিশাল বাহিনী নিয়ে লাহোরের দিকে ছুটে আসছেন । এই বিশাল বাহিনীকে পরাস্ত করা এই মুহূর্তে সম্রাটের পক্ষে সম্ভব না । এমন পরিস্থিতিতে আপনার পরামর্শ কী ?\nএশার নামাজ শেষ হয়েছে । মীর্জা কামরান নামাজ শেষ করে নৈশকালীন মদের আসরে বসেছেন । আসরে ছয়জন আমীর উপস্থিত । তাদের হাতে রুপার পানপাত্র । মীর্জা কামরানের হাতে সোনার পানপাত্র । মীর্জা কামরান ক্ষুদ্ধ চোখে এদিক-ওদিক তাকাচ্ছেন । তাঁর মেজাজ সপ্তমে । তবে মেজাজ নিয়ন্ত্রণে রাখার চেষ্টা করছেন । তাঁর মেজাজ খারাপের প্রধান কারণ, স্বর্ণের পানপাত্রে তাঁকে ছাড়াও আরেকজনকে মদ পরিবেশন করা হয়েছে । তার নাম বরকত খাঁ । বরকত খাঁকে কান্দাহার পাঠিয়েছেন শের শাহ্-পুত্র জালাল খাঁ । বরকত খাঁ’র মর্যাদা একজন আমীরের চেয়ে বেশি হতে পারে না । তাঁকে স্বর্ণপানপাত্রে মদ পরিবেশন করে মীর্জা কামরানকে ছোট করা হয়েছে । মীর্জা কামরান ভেবে পাচ্ছে না, স্বর্ণপাত্রের এই ভুলটা কারা করেছে! খেদমতগাররা এমন বড় ভুল করবে না । নিশ্চয়ই এখানে আমীরদের ভূমিকা আছে ।\nবরকত খাঁ বললেন, জি না জনাব । আমি ধর্মভীরু মানুষ । ধর্মের অনুশাসন মেনে চলি । পরকালে হুররা যে মদিরা পরিবেশন করবেন তার জন্যে অপেক্ষা করাটাকে উওম মনে করি । মীর্জা কামরান বললেন, আপনি কি জালাল খাঁ’র কাছ থেকে কোনো পত্র এনেছেন ?\nবরকত খাঁ বললেন, আমার কিছুই বলার নাই জনাব । আপনার কুশল জানতে এসেছিলাম । কুশল জানা হয়েছে । সন্তোষ লাভ করেছি । এখন অনুমতি পেলে বিদায় হব ।\nবরকত খাঁ বললেন, এখন মূল কথায় আসা যাক । জালাল খাঁ আপনার কাছে জানতে চাচ্ছেন, আপনি শের শাহ্’র জন্যে অর্থাৎ দিল্লীর মহান সম্রাটের জন্যে কী করতে পারেন ।\n← হুমায়ূন আহমেদ এর লেখা বাদশাহ নামদার পর্ব –২০ → হুমায়ূন আহমেদ এর লেখা বাদশাহ নামদার পর্ব –২২


ড. কামালকে গণফোরাম থেকে বহিষ্কারের হুঁশিয়ারি – TAZA NEWZ\nAuthor: admin Published Date: October 22, 2020 LeaveaComment on ড. কামালকে গণফোরাম থেকে বহিষ্কারের হুঁশিয়ারি\nগণফোরামের প্রতিষ্ঠাতা ড. কামাল হোসেনকে দল থেকে বহিষ্কারের হুঁশিয়ারি দিয়েছেন দলটির একাংশের নির্বাহী সভাপতি সুব্রত চৌধুরী। বুধবার জাতীয় প্রেসক্লাবে আয়োজিত এক সংবাদ সম্মেলনে তিনি এ কথা বলেন। সুব্রত চৌধুরী অভিযোগ\nকরেন, ড. কামাল হোসেন এবং রেজা কিবরিয়া দলে গণতন্ত্রের চর্চা করছেন না। খুব শিগগিরই তাদেরকে নোটিশ দেয়া হবে বলেও জানান তিনি। সুব্রত চৌধুরী বলেন, ‘শোকজের পর জবাবে সন্তুষ্ট না হলে ড. কামাল ও রেজা কিবরিয়াকে\nবহিষ্কার করা হবে। ২৬ অক্টোবর গণফোরামের কাউন্সিল হবে।’ তিনি বলেন, আগামী সম্মেলনে যদি কামাল হোসেন আসেন তবে তাকে সঙ্গে নিয়ে আমরা গণফোরামকে সামনের দিকে এগিয়ে নেব। এই সিদ্ধান্ত ড. কামাল হোসেনের। তবে উনি যদি রেজা কিবরিয়াকে নিয়ে গণতন্ত্রহীন এবং স্বেচ্ছাচারিতামূলক কর্মকান্ড চালিয়ে যান তাহলে আমাদের সিদ্ধান্ত সম্মেলনের আগেও নেওয়া হতে পারে। তখন আমরা ২৬ ডিসেম্বর পর্যন্ত অপেক্ষা করব না। সংবাদ সম্মেলনে গণফোরাম ষষ্ঠ জাতীয় সম্মেলন প্রস্তুতি পরিষদের আহ্বায়ক মোস্তফা মহসীন মন্টু, নির্বাহী সভাপতি অধ্যাপক ড. আবু সাইয়িদ প্রমুখ উপস্থিত ছিলেন।\n← এসআই আকবরের ছোট ভাইকে আটক করেছে র‍্যাব\nবাংলাদেশের ভ্যাকসিনের দাম নির্ধারণ, বিশ লাখ ডোজ টিকা কিনতে সমঝোতা করেছে নেপাল →


ভোটার বেড়েছে অভিনয় শিল্পী সংঘের, কমেছে প্রযোজক – 52BD.TV\nবিনোদন সংবাদ, ঢাকা\nটেলিভিশন নাটকের সঙ্গে জড়িত দুটি সংগঠন অভিনয় শিল্পী সংঘ ও টেলিভিশন অ্যান্ড ডিজিটাল প্রোগ্রাম প্রডিউসারস অ্যাসোসিয়েশন অব বাংলাদেশের নির্বাচন এ মাসেই হতে পারে। দুই বছর পর নির্বাচন হতে যাচ্ছে সংগঠন দুটির। এরই মধ্যে গত মাসে সংগঠন দুটির বার্ষিক সাধারণ সভা অনুষ্ঠিত হয়েছে। গঠিত হয়েছে নির্বাচন কমিশনও। প্রস্তুতি নেওয়া হচ্ছে নির্বাচনের।\nসংগঠন দুটির নেতারা জানিয়েছেন, এ মাসেই আনুষ্ঠানিকভাবে তাঁরা পেয়ে যাবেন নতুন নেতৃত্ব। এ মাসে না হলে সর্বোচ্চ আগামী মাসের প্রথম সপ্তাহে তা চলে যেতে পারে। তবে নির্বাচনের ডামাডোলের মধ্যে আলোচনা হচ্ছে সংগঠন দুটির নতুন ভোটার নিয়ে।\nখোঁজ নিয়ে জানা গেছে, গত দুই বছরে অভিনয় শিল্পী সংঘের ভোটার বেড়েছে শতাধিক। অভিনয় শিল্পী সংঘের সাধারণ সম্পাদক আহসান হাবিব নাসিম জানালেন, দুই বছর আগে ভোটের সময় এই সংগঠনের সদস্য ছিলেন ৭১৫ জন। এ বছর শ–খানেক সদস্য বৃদ্ধি পেয়েছে। সবাই পূর্ণ সদস্যপদ পেয়েছেন। এর বাইরে শতাধিক অভিনয়শিল্পী প্রাথমিক সদস্য হিসেবে আছেন। জানালেন, দুই ধরনের সদস্য নেওয়া হয় সংগঠনে। এর মধ্যে প্রাথমিক সদস্যরা ভোটাধিকার প্রয়োগ করতে পারেন না।নতুন সদস্য নেওয়ার পদ্ধতি প্রসঙ্গে নাসিম বলেন, অভিনয়শিল্পীদের আবেদনের পরিপ্রেক্ষিতে একটি বোর্ডের কাছে মৌখিক পরীক্ষা দিতে হয়। তবে এর আগে কিছু নিয়মকানুন মেনে আবেদন করতে হয়। মৌখিক পরীক্ষায় পাস করার পরই কেবল মিলেছে সদস্যপদ।\nতবে অভিনয়শিল্পী বাড়লেও সে রকম কাজের ক্ষেত্র বাড়েনি বলে জানান নাসিম। এখন উল্টো কাজের ক্ষেত্র কমেছে। তবু ভোটার বাড়ার কারণ সম্পর্কে তিনি বলেন, ‘অভিনয় শেখার ইনস্টিটিউশন হয়েছে। বেশ কয়েকটি থিয়েটার আছে। তারা আবেদন করে নিয়মিত। সেখান থেকে বাছাই করে শিল্পী নেওয়া হয়।’ তবে ভোটার তালিকা এখনো চূড়ান্ত হয়নি। নাসিম জানালেন, কাল (আজ) নির্বাচন কমিশনের মিটিং রয়েছে। তারপরই চূড়ান্ত করা হবে সদস্য তালিকা।\nঅভিনয় শিল্পী সংঘের সদস্য বাড়লেও শ–খানেক সদস্য কমেছে টেলিভিশন অ্যান্ড ডিজিটাল প্রোগ্রাম প্রডিউসারস অ্যাসোসিয়েশন অব বাংলাদেশ নামের প্রযোজকদের সংগঠনটির। সংগঠনটির সাধারণ সম্পাদক ইরেশ যাকের জানালেন, দুই বছর আগে নির্বাচনের সময় সদস্য ছিলেন ২১৯ জন। এখন সদস্য ১৪০ জন। তবে চূড়ান্ত ভোটার তালিকার সময় আরও কিছু বাড়তে পারে।\nইরেশ যাকের বলেন, ‘আমাদের সংগঠনটি বাণিজ্য মন্ত্রণালয়ের তালিকাভুক্ত হয়েছে। এফবিসিসিআইয়ের সদস্য হওয়ার জন্য আবেদন করা হয়েছে। এ কারণে বেশির ভাগ প্রযোজক ও প্রযোজনা প্রতিষ্ঠানের হালনাগাদ ব্যবসায়িক কাগজপত্র দরকার ছিল। এটা অনেকেই জমা দিতে পারেননি। এ কারণে তাঁরা বাদ পড়েছেন। তবে কিছু সদস্য হালনাগাদ কাগজপত্র জমা দিয়েছেন। সেগুলো যাচাই-বাছাই চলছে। সব মিলিয়ে নির্বাচনের আগে হয়তো ১৫০-১৬০ জন সদস্য ভোটাধিকার প্রয়োগ করতে পারবেন।’\nতবে শেষ পর্যন্ত কী হয়, তাই দেখার বিষয়।\nPosted On March 4, 2019 March 4, 2019 in বিনোদন with0Comments. Tagged: টেলিভিশন, বিনোদন.\n← ‘লিভার ক্যান্সার প্রতিরোধ করে টমেটো’\nবগুড়ার সেই মতিনের অবৈধ সম্পদ জব্দের নির্দেশ →


ভিডিয়ো- প্রধানমন্ত্রীর ফোন পেয়ে কেঁদে ফেললেন রানি রামপালরা, হারের সান্ত্বনা দিলেন মোদী - What did Prime Minister Narendra Modi say after calling Rani Rampal after the match? Takealook at that video, Bangla News\nবাংলা নিউজ > ময়দান > টোকিও অলিম্পিক্স > ভিডিয়ো- প্রধানমন্ত্রীর ফোন পেয়ে কেঁদে ফেললেন রানি রামপালরা, হারের সান্ত্বনা দিলেন মোদী\nপ্রধানমন্ত্রীর ফোনে কেঁদে ফেললেন ভারতীয় মহিলা হকি দলের খেলোয়াড়রা (ছবি:এএনআই)\nভিডিয়ো- প্রধানমন্ত্রীর ফোন পেয়ে কেঁদে ফেললেন রানি রামপালরা, হারের সান্ত্বনা দিলেন মোদী\n1 মিনিটে পড়ুন . Updated: 06 Aug 2021, 04:08 PM IST\nম্যাচের পরে রানি রামপালদের ফোন করে কী বললেন প্রধানমন্ত্রী নরেন্দ্র মোদি! প্রধানমন্ত্রীর গলা শুনে কেঁদে ফেললেন রানি রামপালরা! কী বললেন নরেন্দ্র মোদি? দেখে নিন সেই ভিডিয়ো\nরানি রামপালদের লড়াইকে কুর্নিশ জানালেন প্রধানমন্ত্রী নরেন্দ্র মোদী, সঙ্গে সকলকে সান্ত্বনাও জানালেন তিনি। গোটা দেশ ভারতের মহিলা হকি দলের পারফরম্যান্সে আজ মুগ্ধ, সেটাই মনে করিয়ে দিলেন নরেন্দ্র মোদী। ভারতের মহিলা হকি দল গ্রেট ব্রিটেনের কাছে ব্রোঞ্জ পদক জয়ের ম্যাচ হারতেই প্রথমে নিজের টুইটারে মেয়েদের জন্য বার্তা পাঠান মোদি। তারপরে একেবারে সরাসরি টোকিওতে ফোন করলেন ভারতীয় মহিলা দলকে। সকলকে নিজের শুভেচ্ছা জানালেন। প্রধানমন্ত্রীর ফোন পেয়ে কেঁদেই ফেললেন রানিরা। কান্নার শব্দ শুনে অভিভাবকের মতো সকলকে থামালেন মোদি, বললেন তোমরা কেঁদোনা, তোমরা দেশকে গর্বিত করেছ। তোমাদের পরিশ্রম আজ ভারতের নতুন প্রজন্মের কাছে একটা প্রেরণা। প্রধানমন্ত্রীর বার্তায় নিজেদের ম্যাচ হারার দুঃখ ও যন্ত্রনাকে ভুলতে চাইল ভারতের মহিলা হকি দল।\nএকদিন আগেই শ্রীজেশ, মনপ্রীতদের ফোন করেছিলেন দেশের প্রধানমন্ত্রী নরেন্দ্র মোদি। সে দিন ভারতীয় হকি দলের ছেলেরা ৪১ বছর পরে ফের অলিম্পিক্সে থেকে পদক এনেছিল। সে দিন গোটা ভারতীয় দলকে শুভেচ্ছা জানিয়েছিলেন মোদি, এ বার একদিন পরেই আবার টোকিওতে ফোন করলেন ভারতের প্রধানমন্ত্রী। এ দিন ইতিহাস তৈরির দরজায় দাঁড়িয়েছিলেন রানি রামপালরা। দুরন্ত ম্যাচ খেলে সেখান থেকে খালি হাতে ফিরতে হচ্ছে ভারতীয় দলকে। তাতে কি, যে ভাবে ভারতের মহিলা হকি দল লড়াই করেছে তাকে নিজের মতো করেই কুর্নিশ জানালেন মোদি, সঙ্গে মহিলা খেলোয়াড়াদের সান্ত্বনা জানালেন।\nএ দিন ম্যাচের পরে ভারতীয় মহিলা দলের সঙ্গে ফোনে কথা বলেন দেশের প্রধানমন্ত্রী নরেন্দ্র মোদি। তিনি খেলোয়াড়দের সান্ত্বনা দিয়ে জানান, ‘তোমরা কান্না থামাও, আমি তোমাদের কান্না শুনতে পাচ্ছি। দেশ আপনাদের জন্য গর্বিত, হতাশ হবেন না। এত দশক পরে আপনাদের পরিশ্রমের জন্য ভারতের হকি আবারও প্রাধান্য পাচ্ছে।’ মোদি আরও জানান, ‘আপনারা নিজেদের সেরাটা দিয়ে চেষ্টা করেছেন। আপনারা মেয়েদের উৎসাহিত করেছেন। আপনাদের ভবিষ্যতের জন্য আপনার শুভ কামনা রইল।’\nindian women's hockey team performance india at tokyo 2020 tokyo olympics tokyo 2020 rani rampal narendra modi


IPL 2022: দলে থাকছেন অধিনায়ক রোহিত শর্মা, আর কাকে রিটেন করবে মুম্বই ইন্ডিয়ান্স? - IPL 2022: Rohit Sharma to remain captain whom else will Mumbai Indians retain, Bangla News\nবাংলা নিউজ > ময়দান > আইপিএল-2021 > IPL 2022: দলে থাকছেন অধিনায়ক রোহিত শর্মা, আর কাকে রিটেন করবে মুম্বই ইন্ডিয়ান্স?\nমুম্বই ইন্ডিয়ান্স জার্সিতে রোহিত শর্মা ও জসপ্রীত বুমরাহ। ছবি- এএনআই। (ANI)\nIPL 2022: দলে থাকছেন অধিনায়ক রোহিত শর্মা, আর কাকে রিটেন করবে মুম্বই ইন্ডিয়ান্স?\n১ মিনিটে পড়ুন . Updated: 25 Nov 2021, 12:42 PM IST\nঅলরাউন্ডার হার্দিক পান্ডিয়াকে ধরে রাখার তেমন ইচ্ছা নেই মুম্বই ইন্ডিয়ান্সের।\n২০২২ সালের আইপিএল মেগা নিলামের আগে এখনও মাস খানেক বাকি রয়েছে। তবে ৩০ নভেম্বরের মধ্যেই আগে থেকে টুর্নামেন্টে থাকা আট ফ্রাঞ্চাইজিকে নিজেদের রিটেন করা ক্রিকেটারদের তালিকা জমা করতে হবে। সেই নিয়ে ইতিমধ্যেই জল্পনা কল্পনা শুরু হয়ে গিয়েছে। একাধিক দলের সম্ভাব্য রিটেন করা ক্রিকেটারদের নামও সামনে আসছে।\nরেকর্ড চ্যাম্পিয়ন মুম্বই ইন্ডিয়ান্সের গোটা দলই তারকায় ভর্তি। তবে নিয়ম অনুযায়ী সর্বোচ্চ চার ক্রিকেটারকেই (সর্বোচ্চ তিন ভারতীয়) কোনো ফ্রাঞ্চাইজি রিটেন করতে পারবে। মুম্বইয়ের ক্ষেত্রে অন্যান্য ফ্রাঞ্চাইজিদের থেকে এই সিদ্ধান্তটা একটু বেশিই কঠিন হতে চলেছে। তবে The Indian Express-র রিপোর্ট অনুযায়ী অধিনায়ক রোহিত শর্মা এবং তারকা বোলার জসপ্রীত বুমরাহকে ধরে রাখতে ইচ্ছুক মায়ানগরীর ফ্রাঞ্চাইজ।\nএই দুই তারকা ছাড়া দলের বহু যুদ্ধের সৈনিক এবং সহ-অধিনায়ক কায়রন পোলার্ডের সঙ্গেও চুক্তি নিয়ে কথাবার্তা চলছে। মুম্বই তাঁদের ট্যালিসম্যান ক্যারিবিয়ান তারকাকে দলে রাখতে ইচ্ছুক। এছাড়া উইকেটকিপার ব্যাটার ইশান কিষাণকেও রেখে দেওয়া হলেও হতে পারে। আরেক তারকা সূর্যকুমার যাদবকে পল্টনরা সম্ভবত রিটেন করবেন না, তবে নিলাম থেকে সূর্যকে পুনরায় দলে নিতে তারা বদ্ধপরিকর।\nঅফফর্মের হার্দিক পান্ডিয়াকে যে মুম্বই রাখতে তেমন আগ্রহী নয়, সেই বিষয়ে আগেই কানাঘুষো শোনা যাচ্ছিল। সদ্য আসা বিভিন্ন রিপোর্টেও কোথাও তাঁর নামের উল্লেখ নেই। দীর্ঘদিন ধরে তিলে তিলে চ্যাম্পিয়ন দল গড়ে তোলা মুম্বইয়ের চার তারকাকে বাছাই করতে গিয়ে নিঃসন্দেহে যে ম্যানেজমেন্টের কালঘাম ছুটবে, তার অনুমান করাই যায়।\nrohit sharma jasprit bumrah suryakumar yadav mumbai indians ipl 2022 ipl auction 2020


মা'র্চে শিক্ষাপ্রতিষ্ঠানে ক্লাস শুরুর পরিকল্পনা, অ'পেক্ষা ভ্যাকসিনের\nকরো'নাভাই'রাসের কারণে গত বছরের ১৭ মা'র্চ থেকে বন্ধ রয়েছে দেশের সব ধরনের শিক্ষাপ্রতিষ্ঠান। কয়েকদফায় বাড়ানোর পর ছুটির এ ধারা অব্যাহত রয়েছে চলতি বছরেও। করো'না পরিস্থিতি এখনো পুরোপুরি নিয়ন্ত্রনে না আসায় কবে থেকে শিক্ষাপ্রতিষ্ঠান খুলবে তা জানা নেই কারোর।\nসর্বশেষ ঘোষণা অনুযায়ী, আগামী ১৬ জানুয়ারি পর্যন্ত ছুটি বাড়ানো হয়েছে। তবে এই ছুটি আরো অন্তত দু’দফা বাড়িয়েতে মা'র্চ পর্যন্ত করা হতে পারে বলে সংশ্লিষ্ট সূত্র জানিয়েছে।এ বিষয়ে মাধ্যমিক ও উচ্চ শিক্ষা অধিদপ্তরের (মাউশি) মহাপরিচালক প্রফেসর ড. সৈয়দ মো. গো'লাম ফারুক গণমাধ্যমকে বলেছেন,\n‘করো'না পরিস্থিতির দিকে আম'রা নজর রাখছি। আপাতত আমাদের ভাবনা, মা'র্চ থেকে এসএসসি ও এইচএসসি পরীক্ষার্থীদের ক্লাস পুরোপুরি শুরু করা। অন্য ক্লাসও ধাপে ধাপে শুরু হবে। তবে এটি সরকারের ভাবনা, চূড়ান্ত সিদ্ধান্ত নয়।’ এ বিষয়টি করো'না পরিস্থিতির ওপর নির্ভর করছে বলেও জানান তিনি।\nজানা গেছে, করো'নার ক্ষতি পোষাতে অনেক শিক্ষাপ্রতিষ্ঠানে অনলাইনে পাঠদান চলছে। তবে তা ফলপ্রসূ হচ্ছে না। ফলে মা'র্চ থেকে নতুন শিক্ষাবর্ষের সিলেবাস ম্যাপিংয়ের দায়িত্ব দেওয়া হয়েছে মাউশি এবং এনসিটিবিকে। এতে নতুন শ্রেণির পাঠ শুরুর পাশাপাশি আগের বছরের ক্লাসের ঘাটতি পুষিয়ে দিতে গুরুত্বপূর্ণ অংশ পড়ানো শুরুর পরিকল্পনা রয়েছে বলে সংশ্লিষ্টরা জানিয়েছেন।\nসূত্র জানায়, ভ্যাকসিন আসার পর সরকার করো'নার টিকাদান শুরুর অ'পেক্ষা করছে। ফেব্রুয়ারির মধ্যেই এ কার্যক্রম শুরু হলে মা'র্চ থেকে শিক্ষাপ্রতিষ্ঠান ধাপে ধাপে খুলবে। প্রথমে এসএসসি ও এইচএসসি এবং পরে পঞ্চ'ম ও অষ্টম শ্রেণির পাঠদান শুরু হবে।\nএরপর অন্যান্য শ্রেণিতেও পাঠদানও শুরুর পরিকল্পনা রয়েছে। এছাড়া যে শ্রেণির শিক্ষার্থী সংখ্যা ৪০ জনের বেশি, সেখানে দুইভাগে ক্লাস নেওয়ারও পরিকল্পনা করছেন সংশ্লিষ্টরা। গত মাসে এক সংবাদ সম্মেলনে শিক্ষামন্ত্রী ডা. দীপু মনিও শিক্ষাপ্রতিষ্ঠান খোল নিয়ে এমন পরিকল্পনার কথা জানিয়েছিলেন।


কুমারখালীতে মাটি কাঁটতে গিয়ে অক্ষত অবস্থার ২৫ বছর পূর্বের মৃতদেহ উদ্ধার! - durjoy bangla | দুর্জয় বাংলা\nপ্রচ্ছদ কুষ্টিয়া কুমারখালীতে মাটি কাঁটতে গিয়ে অক্ষত অবস্থার ২৫ বছর পূর্বের মৃতদেহ উদ্ধার!\nকুমারখালীতে মাটি কাঁটতে গিয়ে অক্ষত অবস্থার ২৫ বছর পূর্বের মৃতদেহ উদ্ধার!\nআজ শুক্রবার বিকেলের দিকে কুষ্টিয়ার কুমারখালীতে বাড়ি করার জন্য মাটি কাঁটতে গিয়ে অক্ষত অবস্থার ২৫ বছর পূর্বের নূরুজ্জামান নামের এক নিহত ব্যক্তির মৃতদেহ উদ্ধার করেছে স্থানীয়রা! এ চাঞ্চল্যকর ঘটনাটি ঘটেছে কুষ্টিয়ার কুমারখালী উপজেলার যদুবয়বা ইউনিয়নের বহলবাড়িয়া গ্রামে।\nনিহত নূরুজ্জামান পেশায় একজন কাপড় ব্যবসায়ী ছিলেন এবং কুষ্টিয়ার কুমারখালী উপজেলার যদুবয়বা ইউনিয়নের বহলবাড়িয়া গ্রামের মৃত মনোহর মিস্ত্রির ছেলে।\nপ্রত্যক্ষদর্শীরা বলেন, বহলবাড়িয়া গ্রামের আতর আলীর ছেলের নতুন বাড়ি বানানোর জন্য মাটি কাটতে গিয়ে এক মৃতদেহ দেখতে পায়। অতঃপর স্থানীয়রা এসে মৃতদেহটি শনাক্ত করে এবং সন্ধায় বহলবাড়িয়া কবরস্থানে পুনরায় দাফন করা হয়। মৃতদেহ সনাক্ত করে নিহতের মামাতো ভাই সানোয়ার বলেন, নুরুজ্জামান একজন সৎ কাপড়ের ব্যবসায়ী ছিলেন। প্রায় ২৫ বছর আগে ঢাকা থেকে বাড়ি ফেরার পথে ডাকাতদল তাকে ধরে কুমারখালী গড়াই নদীর পাড়ে মুখের মধ্যে বিষাক্ত পলিথিন ও গামছা দিয়ে অজ্ঞান করে মালামাল লুট করে নেয় এবং তাকে ফেলে দিয়ে চলে যায়। পরবর্তীতে অনেক খোঁজাখুজির পর নদীর পাড় থেকে উদ্ধার করা হয়। প্রায় এক মাস চিকিৎসাধীন অবস্থায় থাকার পর মারা গেলে বাড়ির পাশের বাগানে দাফন করা হয়েছিল। আজ শুক্রবার নিহতের চাচাতো ভাই বাড়ি করার জন্য মাটি কাটতে গেলে পুনরায় মৃতদেহটি অক্ষত অবস্থায় পাওয়া যায়।\nচৌরঙ্গী পুলিশ ফাড়ির ইনচার্জ রাকিব হাসান জানান, মাটি কাটতে গিয়ে ২৫ বছরের পুরাতন নুরুজ্জামান নামের এক ব্যক্তির মৃতদেহ উদ্ধার করে পুনরায় দাফন করেছে স্থানীয়রা। এদিকে ২৫ বছরের পুরানো মৃতদেহ উদ্ধারের খবর ছড়িয়ে পড়লে উৎসুক জনতা ভিড় জমায় দেখার জন্য।\nআরো পড়ুন>>> সাংসদ এম এ লতিফকে ব্যংকক হাসপাতালে ভর্তি\nঅক্ষত অবস্থার ২৫ বছর পূর্বের মৃতদেহ উদ্ধার!\nকুমারখালিতে মাটি কাঁটতে গিয়ে অক্ষত অবস্থার ২৫ বছর পূর্বের মৃতদেহ উদ্ধার!\nপূর্বের পাতাসাংসদ এম এ লতিফকে ব্যংকক হাসপাতালে ভর্তি\nপরের পাতা“সবুজ বাংলাদেশ” বাঁশখালী উপজেলা শাখার পক্ষ হতে বৃক্ষ রোপণ ও বিতরণ অনুষ্ঠান সম্পন্ন


দিনে ৫ লাখ ৮০ হাজার লিটার পানি পাবে ৩০ হাজার মানুষ\nবিশেষ সংবাদদাতা কক্সবাজার থেকে : | প্রকাশের সময় : ২ আগস্ট, ২০১৯, ১২:০১ এএম\nরোহিঙ্গা শরণার্থী ক্যাম্পে শুরু হয়েছে সৌরবিদ্যুৎ চালিত বিশুদ্ধ পানি সরবরাহের সবচেয়ে বড় প্রকল্প। গত বুধবার এ প্রকল্প উদ্বোধন করেন স্থানীয় সরকার বিভাগের সচিব হেলাল উদ্দিন। জানা গেছে, পৃথিবীর যেকোন মানবিক সংকটে স্থাপিত বিশুদ্ধ পানি সরবরাহ কার্যক্রমের মধ্যে এটিই সবচেয়ে বড়।\nআন্তর্জাতিক অভিবাসন সংস্থা (আইওএম) এবং জাপান ইন্টারন্যাশনাল ডেভেলপমেন্ট এজেন্সী (জাইকা) সহায়তায় এ পানি সরবরাহ কার্যক্রমের মাধ্যমে রোহিঙ্গা ক্যাম্পে প্রতিদিন কমপক্ষে ৩০ হাজার মানুষকে বিশুদ্ধ পানি সরবরাহ করা হবে। বুধবার দুপুর ১টার দিকে উখিয়ার ১২নং রোহিঙ্গা ক্যাম্পে এ প্রকল্প উদ্বোধন করা হয়। যুক্তরাষ্ট্র ও জাপান সরকারের অর্থায়নে বাংলাদেশ সরকারের সহযোগিতায় আইওএম ও জাইকা এ প্রকল্প বাস্তবায়ন করেছে।\nউদ্বোধনী অনুষ্ঠানে প্রধান অতিথি ছিলেন স্থানীয় সরকার বিভাগের সচিব হেলাল উদ্দিন আহমদ। বিশেষ অতিথি ছিলেন, শরণার্থী ত্রাণ ও প্রত্যাবাসন কমিশনার মো. আবুল কালাম, বাংলাদেশে নিযুক্ত জাপান দ‚তাবাসের মিনিষ্টার তাকেসী-ইতো, জাইকা বাংলাদেশের প্রধান প্রতিনিধি হিতোশী হিরাতা, আইওএম’র বাংলাদেশ মিশন প্রধান জর্জ গিগৌরী।\nপ্রধান অতিথি স্থানীয় সরকার বিভাগের সচিব হেলাল উদ্দিন এ প্রকল্পের উদ্বোধনের পর অতিথিদের প্রকল্পের বিভিন্ন অংশের বর্ণনা দেন আইওএম-এর সংশ্লিষ্টরা। তিনি জানান, এই সৌরবিদ্যুৎ চালিত বিশুদ্ধ পানি সরবরাহের মাধ্যমে দৈনিক ৫ লাখ ৮০ হাজার লিটার বিশুদ্ধ পানি উত্তোলন করা হবে। প্রধান অতিথি বলেন, এ প্রকল্প দুটি সংস্থার সম্মিলিত কাজের সুফল। এর মাধ্যমে ক্যাম্পে থাকা রোহিঙ্গাদের বিশুদ্ধ পানির চাহিদা মিটবে। জাপান দ‚তাবাসের মিনিষ্টার তাকেসী-ইতো বলেন, বাংলাদেশ সাত লাখেরও বেশি শরণার্থী গ্রহণ করেছে এবং আমরা এখন লাখ লাখ লোকের পানির চাহিদা মিটাব। এর মাধ্যমে আমরা টেকসই উন্নয়ন লক্ষ্যমাত্রার ছয় নম্বর শর্ত ‘সবার জন্য বিশুদ্ধ পানি এবং স্বাস্থ্যকর পরিবেশ’ নিশ্চিত হবে।\nশরণার্থী ত্রাণ ও প্রত্যাবাসন কমিশনার মো. আবুল কালাম বলেন, রোহিঙ্গা ক্যাম্পে বিশুদ্ধ পানি সরবরাহের এ নেটওয়ার্ক সবচেয়ে বড় এবং খুবই সাশ্রয়ী। যৌথ প্রচেষ্টার একটা বড় সাফল্য এটি। বিশুদ্ধ পানি সরবরাহের এ নেটওয়ার্কের মাধ্যমে রোহিঙ্গা ক্যাম্পের ১২ এবং ১৯ নম্বর ক্যাম্পের ৮৭ পানি সরবরাহ পয়েন্টে ৩৫৮টি ট্যাপে ২৪-ঘন্টা পানি সরবরাহ করা হবে। পাশাপাশি এ পানির নেটওয়ার্কের বিশুদ্ধতা রক্ষায় রয়েছে একটি পরিশোধক প্লান্ট।\nআইওএম বাংলাদেশ মিশনের প্রধান জর্জ গিগৌরী বলেন, এ পানি সরবরাহ নেটওয়ার্কটির সাথে পরিচিত করানোর জন্য আমরা রোহিঙ্গা ভলান্টিয়ারদের মাধ্যমে শরণার্থীদের সচেতনতা সৃষ্টিতে কাজ করছে আইওএম। পাশাপাশি ভবিষ্যতে যাতে এখানকার অধিবাসীরা এ প্রযুক্তির সাথে নিজেদের খাপ খাওয়াতে পারে সেজন্যে কাজ করবে আইওএম।\nঘটনাপ্রবাহ: রোহিঙ্গা ক্যাম্পে বিশুদ্ধ পানি


আইএফএক্স_কিউকিউই নির্দেশক, ট্রেডিং স্ট্রেটিজি\nফেব্রুয়ারি 23, 2019 টেকনিক্যাল বিশ্লেষণ লেখক তানহা দেবের 20846 দর্শকরা\nখ) মাছ স্বাভাবিকভাবে প্রাকৃতিক খাদ্য হিসেবে শেওলা খেয়ে থাকে। তবে আপনি শামুক, ঝিনুক, কেঁচো, স্কুইড, কাঁকড়া, মাংস, ইত্যাদি দিতে পারেন। একটি বিকল্প আর্গুমেন্ট গ্রহণ করুন বিকল্পগুলি নির্দিষ্ট আইএফএক্স_কিউকিউই নির্দেশক টাইপ করুন অধ্যায়। করুন\nএবার ভবনধসে মারা গেলো ৪০৫ শ্রমিক, তাই বেশি কিছু করতে হবে। তারা পুরস্কার ঘোষণা করলো, যারা ভবনমালিক সোহেল রানাকে ধরিয়ে দিতে পারবে তাদেরকে ৫লাখ টাকা পুরস্কার দেওয়া হবে। একজন সাবেক বিজিমিয়া বললেন, “ভাই এবারের ঘটনা ভিন্ন। সত্যিই আমাদের ভাবিয়ে তোলেছে।” এভাবে কিছুদিন মিডিয়ার সামনে তারা ঢাকঢোল পেটাবে। তারপর যেই লাউ সেই কদু! তারা পাওয়া যায়, নিবন্ধ, বিষয়ে বই এবং ভিডিও, সেইসাথে খোলা একটি ভার্চুয়াল ট্রেডিং অ্যাকাউন্ট অধ্যয়ন ও তা অনুশীলন করতে শুরু।\nসাইটের মালিক একটি জনপ্রিয় এবং পরিদর্শন অনলাইন সম্পদ থাকে, তবে তাতে গম্ভীরভাবে নগদীকরণ পদ্ধতি বিবেচনা করা উচিত। আমরা ইন্টারনেটে আয়ের সম্পর্কে বিজ্ঞাপন বিভিন্ন ধরনের আইএফএক্স_কিউকিউই নির্দেশক মাধ্যমে কথা বলা হয়। পেনড্রাইভ/মেমোরী কার্ডে লুকানো থাকা ফাইল উদ্ধার করার জন্য search option গিয়ে “.” শুধু ডট লিখে search দিন। সব ফাইল চলে আসবে।\nএকই সাথে, নতুন উপকরণ, নতুন প্রযুক্তি, নতুন প্রক্রিয়া এবং সরঞ্জাম প্রয়োগ করা, যাতে উত্পাদন উত্পাদন একটি নতুন স্তরে পৌঁছাতে এবং শ্রম উত্পাদনশীলতার ক্রমবর্ধমান উন্নতি করতে হয়।\nআইএফএক্স_কিউকিউই নির্দেশক - ট্রেডিং স্ট্রেটিজি\nআরএসআই কিভাবে কাজ করে? 26. বাণিজ্যিক বিজ্ঞাপন জন্য ভাতা। F.A. এর আবদ্ধ অনুবাদ Krutikova। এম।: অর্থনীতি, 198২।\nএই বৈশিষ্ট্য সাইট জুড়ে স্থাপন করা হয়, একটি সময়ে 4-5 এর বেশি সংখ্যক। 10-12 দিনের পর তাদের প্রতিস্থাপন করা উচিত, যার ফলে শিশুদের একটি ধারাবাহিক আগ্রহ বজায় রাখা যায়।\nএছাড়াও, আইএফএক্স_কিউকিউই নির্দেশক ইন্সটাফরেক্সে আপনাকে Instawallet নামে একটি সার্ভিস প্রদান করে যার মাধ্যমে আপনি অন্য ইন্সটাফরেক্সে একাউন্টে অর্থ বিনিময় করতে পারেন। যে দেশের গরীব মানুষ দিনে একবেলা খেতে পারে না.।\nছয়মাসের প্রশিক্ষণ ডাবল শিফটের মাধ্যমে তিনমাসে প্রদান। যদি আপনি মেমফর্মিন বিনামূল্যে জন্য, অগ্রাধিকার রেসিপি অনুযায়ী, তারপর আপনি চয়ন করতে হবে না। এবং যে কেউ নিজের অর্থ দিয়ে এটি কিনে, মূল্য এবং মানের জন্য সবচেয়ে উপযুক্ত ঔষধ চয়ন করতে পারেন।\nঢাকা সিটি করপোরেশন (উত্তর ও দক্ষিণ) তার নাগরিকদের সেবা দেওয়ার জন্য সিটি করপোরেশনকে কতগুলো অঞ্চলে বিভক্ত করেছে। এর মধ্যে উত্তর সিটি করপোরেশনের পাঁচটি এবং দক্ষিণ সিটি করপোরেশনের পাঁচটি অঞ্চল রয়েছে। আপনার প্রতিষ্ঠানটি যে অঞ্চলের অন্তর্ভুক্ত, ওই অঞ্চলের অফিস থেকেই লাইসেন্স সংগ্রহ করতে হবে। খ) সফল নেটওয়ার্কারদের অনুসরণ করুনঃ দক্ষতা অর্জনের জন্য সফল নেটওয়ার্কারদের অনুসরন করুন যেমন-তারা কিভাবে কাজ করছে, কিভাবে কথা বলছে, কিভাবে প্রেরণা যুগাচ্ছে, কি উপদেশ দিচ্ছে, কিভাবে গ্রুপ বা দলের নেতৃত্ব আইএফএক্স_কিউকিউই নির্দেশক দিচ্ছে, পণ্য বিক্রয়ে কি কৌশল অবলম্বন করছে ইত্যাদি। আপনি জ্ঞানী হলেও নেটওয়ার্ক মার্কেটিং সম্পর্কিত জ্ঞান তাদের বেশি থাকাই স্বাভাবিক, নতুন নতুন তথ্য জানার মাধ্যমে প্রতিনিয়ত আপনার দক্ষতা বৃদ্ধি পাবে। নিজের চেয়ে সফল যারা তাদের অনুসরণ করা মানে নিজের সম্ভাবনা বৃদ্ধি করা।


জোটের সমীকরণ, ভোটের হিসাব: মুখোমুখি বিএনপি – জামায়াত - Micronews24.com\nHome / জাতীয় / জোটের সমীকরণ, ভোটের হিসাব: মুখোমুখি বিএনপি – জামায়াত\nজোটের সমীকরণ, ভোটের হিসাব: মুখোমুখি বিএনপি – জামায়াত\nJuly 21, 2018\tin জাতীয়, বাংলাদেশ, সর্বশেষ Leaveacomment\nসিলেট, রাজশাহী ও বরিশাল তিন সিটি কর্পোরেশন নির্বাচনেই মুখোমুখি অবস্থানে বিএনপি-জামায়াত। মূলত সিলেট সিটি কর্পোরেশন নির্বাচনে মেয়র পদে জামায়াত ২০ দলীয় জোটের সিদ্ধান্ত অমান্য করে তাদের দলীয় প্রার্থী ঘোষণার পর এই বিরোধ সৃষ্টি হয়। তবে বর্তমানে জোটের সমীকরণ বদলে এই দ্বন্দ্ব অনেকটাই প্রকাশ্য, যা প্রভাব ফেলবে ভোটের রাজনীতিতে।\nরাজশাহী সিটি কর্পোরেশন (রাসিক) নির্বাচন ঘিরে প্রার্থী ঘোষণা করেছিল জামায়াতে ইসলামী। কিন্তু কেন্দ্রের নির্দেশে শেষ পর্যন্ত মনোনয়নপত্র তোলেনি তারা। তবে জোটের শরিক দল বিএনপির প্রার্থী মোসাদ্দেক হোসেন বুলবুলকেও সমর্থন দেয়নি। আগামীতেও সমর্থন দেবে কিনা সংশয় রয়েছে রাজশাহী জামায়াতের। তাদের দাবি সমর্থন দিয়েই লাভ কি? কেননা গত কয়েক বছরের কেন্দ্রের রাজনীতিই চিড় ধরিয়েছে বিএনপি জামায়াতের সম্পর্কে। কাগজে কলমে জোটবদ্ধ থাকলেও মূলত রাজনীতির মাঠে তাদের কার্যকলাপ বিপরীত।\nস্থানীয় বিএনপি মনে করে, নির্বাচনে জেতার জন্য জামায়াতকে ছাড় দেয়ার কোনো প্রয়োজন নেই। ফলে রাজশাহীতে স্থানীয় বিএনপি-জামায়াতের নেতাকর্মীদের মধ্যে মনোনয়ন নিয়ে দ্বন্দ্ব দেখা দিয়েছে। আর এ কারণে নির্বাচন নিয়ে স্থানীয়ভাবে জটিলতার মধ্যে পড়েছে বিএনপি। কেননা বিএনপির টার্গেট ছিল জামায়াতের কিছু ভোট নিজেদের করে নেয়া।\nএই পরিস্থিতির উদ্ভব কোথায়—এমন প্রশ্ন ছিল বিএনপির বেশ কয়েকজন নেতা ও জোটের শীর্ষ কয়েকজন নেতার কাছে। তারা সবাই বলেছেন, গাজীপুর সিটি কর্পোরেশন নির্বাচন থেকেই এ সমস্যার শুরু। জোটের নেতৃত্বে থাকা বিএনপিকে জামায়াতের পক্ষ থেকে বলা হয়েছিল, গাজীপুরে ছাড় দিতে। তাতে বিএনপি রাজি না হওয়ায় বরিশাল, রাজশাহী বা সিলেটের যেকোনো একটিতে ছাড় দেওয়ার কথা বলে রেখেছিল। ওই পরিস্থিতিতে বিএনপি ‘হ্যাঁ’ বা ‘না’ কোনো জবাব দেয়নি। রাজনৈতিক প্রতিশ্রুতি রক্ষা না করে জামায়াতকে একঘরে চাপিয়ে দিতে চেয়েছিল বিএনপি। প্রশ্ন উঠেছে, যেখানে জোটের প্রতিশ্রুতিই রক্ষা করছে না বিএনপি সেখানে কিভাবে জনগণের দাবির প্রতি সচেষ্ট হবে তারা- জনমনে ঘুরপাক খাচ্ছে সে প্রশ্ন।\nজোটের সমীকরণে ভোটের রাজনীতি কোন পথে মোড় নেয় তা দেখতে অপেক্ষা করতে হবে ৩০ তারিখ পর্যন্ত। মানুষের প্রত্যাশা- সঠিকভাবে তারা প্রয়োগ করতে পারবেন তাদের ভোটাধিকার, এগিয়ে যাবে গণতন্ত্রের মিছিল।\nPrevious: সিটিতে সমর্থনের বিনিময়ে জামায়াত চায় রাজশাহী-৩: তৃণমূল- জোটের দ্বন্দ্বে কি করবে বিএনপি?\nNext: গাইবান্ধা জেলার পলাশবাড়ী ও সাদুল্লাপুর উপজেলা থেকে দুটি লাশ উদ্ধার\nবিপিএলে মাশরাফির রংপুরের ১১ ক্রিকেটারের তালিকা প্রকাশিত :\nরসিক নির্বাচন মুখে আছে প্রচারণায় নেই বিএনপির মনোনয়নপ্রত্যাশীরা\nআজ বৃহস্পতিবার দিবাগত রাতে ‘হাজার রাতের চেয়েও উত্তম’ পবিত্র লাইলাতুল কদর


ডিসেম্বরের ইলেকশনের মতোই ডাকসুর ইলেকশন হওয়ার আশঙ্কা\n১০ মার্চ ২০১৯, রবিবার, ১২:২৪\nগত রবিবার ৩ মার্চ থেকে গত শনিবার ৯ মার্চ- এই ৭ দিনে অনেকগুলো ঘটনা ঘটেছে। দেশের মধ্যে তিনটি ঘটনা এবং দেশের বাইরে অন্তত একটি ঘটনা উল্লেখের দাবিদার। দেশের মধ্যে উল্লেখযোগ্য তিনটি ঘটনা হলো (১) আগামী কাল সোমবার ১১ মার্চ ডাকসু নির্বাচন। (২) ধানের শীষ প্রতীকে গণফোরামের প্রার্থী সুলতান মনসুরের সংসদ সদস্য হিসাবে শপথ গ্রহণ এবং (৩) ২৯ ডিসেম্বর রাতে ভোট হয়েছে বলে সিইসি নুরুল হুদার পরোক্ষ স্বীকারোক্তি। দেশের বাইরের যে খবর সেটি শুধু বাংলাদেশ নয়, সমগ্র বিশ্বের দৃষ্টি আকর্ষণ করেছে। সেটি হলো ভারত এবং পাকিস্তানের মধ্যে যুদ্ধ লাগতে লাগতে থেমে গেছে। বিশ্ববাসী স্বস্তির নিঃশ্বাস ফেলেছেন। কারণ তাদের মধ্যে যদি সর্বাত্মক যুদ্ধ লেগে যেতো তাহলে সেটি পারমাণবিক যুদ্ধে রূপান্তরিত হতো। একটি কলামে ৪টি বিষয় আলোচনা করা সম্ভব নয়। কারণ স্থান সংকুলান সমস্যা। তাই দেশের ৩টি ঘটনা নিয়েই আলোচনা করবো। তবে সেগুলোও সংক্ষেপে আলোচনা করতে হবে। কারণ প্রতিটি বিষয়ই আলাদা করে কলাম লেখার গুরুত্ব দাবি করে।\nপ্রথম ডাকসু ইলেকশন। নতুন করে বলার অবকাশ রাখে না যে, সুদীর্ঘ ২৮ বছর পর ডাকসু ইলেকশন অনুষ্ঠিত হচ্ছে। আমি যা কিছুই লিখছি সব কিছুই স্মৃতি থেকে লিখছি। ডাকসুর নির্বাচিত সর্বশেষ ভিপি এবং জিএস ছিলেন যথাক্রমে ছাত্রদলের আমান উল্লাহ আমান এবং খায়রুল কবির খোকন। এরা দুজনেই আজ কেন্দ্রীয় নেতা। আমান একবার এমপি নির্বাচিত হয়েছিলেন এবং মন্ত্রীও হয়েছিলেন। ডাকসুর গুরুত্ব নতুন করে বলার অপেক্ষা রাখে না। কারণ এই ডাকসু থেকেই পয়দা হয়েছেন সেই পুরোনা আমলের অধ্যাপক গোলাম আজম ও মৌলভী ফরিদ আহমেদ। এই ডাকসুই জন্ম দিয়েছিল ৬৯ এর গণঅভ্যুত্থানের নায়ক তোফায়েল আহমেদকে। তিনি পরবর্তীকালে আওয়ামী লীগের মন্ত্রী এবং বর্তমানে আওয়ামী লীগের একজন বড় নেতা। এই ডাকসু থেকেই উত্থান ঘটেছিল মুজাহিদুল ইসলাম সেলিমের, যার আমলে ভিয়েতনাম ইস্যুতে স্বাধীনতার পরপরই ঢাকার সেগুন বাগিচায় এক ছাত্র মিছিলে পুলিশ গুলীবর্ষণ করে এবং দুইজন ছাত্র নিহত হন। স্বাধীনতার পরপরই বাংলাদেশের স্থপতি শেখ মুজিবুর রহমানকে আজীবন সদস্যের সম্মাননা দেয়া হয়। স্বাধীনতার পরপরই সেগুন বাগিচায় পুলিশের গুলীবর্ষণের প্রতিবাদে ডাকসুর ভিপি হিসাবে মুজাহিদুল ইসলাম সেলিম শেখ মুজিবের আজীবন সদস্য পদের সম্মাননা পত্রটি প্রকাশ্য ছাত্র জনসভায় ছিঁড়ে ফেলেন। এর পর সেলিম ও ছাত্র ইউনিয়নের সদস্যদের ওপর শুরু হয় আওয়ামী লীগ ও ছাত্রলীগের পাইকারি হামলা। ওরা আত্ম গোপনে গিয়ে বেঁচে যান।\nএই ডাকসুই জন্ম দেয় বর্তমানে ঐক্যফ্রন্টের অন্যতম শীর্ষ নেতা মাহমুদুর রহমান মান্নার। তিনি পরপর দুই বার ডাকসুর ভিপি নির্বাচিত হয়ে রেকর্ড সৃষ্টি করেছিলেন যে রেকর্ড আজও কেউ ভাঙতে পারেনি। তার সাথে জিএস নির্বাচিত হয়েছিলেন আখতারুজ্জামান যিনি পরবর্তীকালে আওয়ামী লীগের এমপি নির্বাচিত হয়েছিলেন। ডাকসুর আর দুইজন প্রোডাক্ট হলেন জিয়া উদ্দিন বাবলু এবং সুলতান মোহাম্মদ মনসুর। বাবলু ডাকসুর জিএস ছিলেন। পরবর্তীতে পথভ্রষ্ট হয়ে তিনি স্বৈরাচারী এরশাদের দলে যোগদেন এবং মন্ত্রী হন। আরেকজন পথভ্রষ্ট নেতা হলেন সুলতান মোহাম্মদ মনসুর।\nমনসুর এবার ঐক্যফ্রন্টের টিকিটে নির্বাচন করেন এবং বিরোধী দলের অভিযোগ মোতাবেক সরকারের সাথে গোপন যোগসাজশের মাধ্যমে এমপি নির্বাচিত হন। মনসুরসহ ঐক্যফ্রন্ট থেকে ৮ জন এমপি হয়েছেন। কিন্তু ঐক্যফ্রন্টের সর্বসম্মত সিদ্ধান্ত হয়েছে এই যে যেহেতু ৩০ তারিখের নির্বাচন হয়েছে একটি মহাভোট ডাকাতি এবং যে নির্বাচনের মূল ভোট হয়েছে ২৯ তারিখ রাতে তাই ঐক্যফ্রন্টের এই ৮ জন সদস্যের কেউই এমপি হিসাবে শপথ নেবেন না। কারণ ঐক্যফ্রন্ট মনে করে যে ৩০ তারিখে কোনো নির্বাচনই হয়নি। অতএব তারা একাদশ সংসদকে কোনো বৈধ এবং নির্বাচিত সংসদ বলে মনে করেন না। যেহেতু সংসদকে বৈধ বলে মনে করেন না তাই সেই সংসদের মাধ্যমে গঠিত সরকারকেও তারা বৈধ মনে করেন না এবং সেজন্য স্বীকারও করেন না।\nকিন্তু বিএনপিসহ ঐক্যফ্রন্টের এই সর্বসম্মত সিদ্ধান্তের প্রতি বুড়ো আঙ্গুল দেখিয়ে সুলতান মনসুর শপথ গ্রহণ করেছেন। এটিকে সমগ্র বিরোধী দল এবং সমগ্র দেশবাসী বেইমানি বলে মনে করছেন। যে গণফোরাম থেকে মনসুর নমিনেশন পেয়েছেন সেই গণফোরাম প্রধান ড. কামাল হোসেন মনসুরের শপথের প্রতি ইঙ্গিত করে বলেছেন যে টাকা দিয়ে গরু ছাগলের মাথা কেনা যায়, কিন্তু মানুষের মাথা কেনা যায় না। মনসুর শপথ গ্রহণের পর ৪ ঘন্টার মধ্যেই গণফোরাম সভা করে মনসুরকে দলের প্রাথমিক সদস্যপদ থেকেও বহিষ্কার করে। বিএনপির মহাসচিব মির্জা ফখরুল ইসলাম আলমগীর বলেছেন যে শপথ গ্রহণ করে সুলতান মনসুর সমগ্র জাতির সাথে প্রতারণা করেছেন।\nকিন্তু সুলতান মনসুর বলেছেন ভিন্ন কথা। তিনি বলেছেন যে, দলের অর্থাৎ গণফোরামের অনুমোদন নিয়েই তিনি শপথ নিয়েছেন। তিনি একথাও এর আগে বলেছেন যে, তার শপথ গ্রহণের ব্যাপারে দলীয় প্রধান ড. কামালের মনোভাব ইতিবাচক। একই কথা বলছেন গণফোরাম থেকে নির্বাচিত আরেকজন এমপি মোকাব্বির খান। তিনিও ফ্লুকে নমিনেশন পেয়েছেন এবং সরকারের সাথে গোপন সমঝোতার মাধ্যমে নির্বাচিত হয়েছেন। তিনি যে নির্বাচনী এলাকা থেকে তথাকথিত এমপি হয়েছেন সেটি আসলে বিএনপির সংগ্রামী নেতা ইলিয়াস আলীর দুর্ভেদ্য দুর্গ। আজ থেকে ৫/৬ বছর আগে এক নাম না জানা কিন্তু অত্যন্ত ক্ষমতাসীন শক্তি রাজধানীতে রাতের আঁধারে তার গাড়ি আটকায় এবং তাকে উঠিয়ে নিয়ে যায়। তারপর বেশ কয়েক বছর গড়িয়ে গেছে। কিন্তু ইলিয়াস আলী আর ফিরে আসেননি। তিনি কি আজও বেঁচে আছেন নাকি মারা গেছেন, অথবা তাকে মেরে ফেলা হয়েছে সেটি আজও কেউ জানে না। ইলিয়াস আলী যেহেতু ফিরে আসেননি তাই গত নির্বাচনে তার পতœী লুনাকে নমিনেশন দেয়া হয়। কিন্তু নির্বাচন কমিশনে তার নমিনেশন পেপার বাতিল হয় তখন ঐ আসনে ড. কামাল হোসেন মুকাব্বির খানকে নমিনেশন দেন। মুকাব্বির খান গণফোরামের প্রেসিডিয়াম সদস্য হলেও এলাকার সাথে তার কোনো সংযোগ নাই। কারণ তিনি লন্ডনে স্থায়ীভাবে বসবাস করেন। তার নমিনেশন পাওয়া এবং নির্বাচন করা অনেকটা উড়ে এসে জুড়ে বসার মতো। সেই ব্যক্তিকে সরকার এবং প্রশাসনের সাহায্যে নির্বাচনে জয়ী করে আনা হয়।\nএখন তিনিও বলছেন যে তিনি শপথ নেবেন। মনসুরের মতো তিনিও বলছেন যে, তার শপথ নেওয়ার সিদ্ধান্তের পেছনে তার দল গণফোরামের সমর্থন রয়েছে। গত শুক্রবার ৮ মার্চ বাংলা ভিশনের রাত সাড়ে ১০টার সংবাদ বুলেটিনে মুকাব্বিরের স্বকন্ঠ বক্তব্য প্রচার করা হয়। তিনি বলেন যে, তার দল তাকে শপথ গ্রহণের অনুমতি ঠিকই দিয়েছে। তবে বলা হয়েছে যে তিনি যেন ৭ই মার্চের পর শপথ নেন। ৭ই মার্চ পার হয়ে গেছে। অতএব তিনি যে কোনো দিন শপথ নেবেন। মুকাব্বিরের এই বক্তব্য টেলিভিশনে সম্প্রচারিত হওয়ার পরপরই গণফোরামের সাধারণ সম্পাদক মোস্তফা মহসিন মন্টু বাংলা ভিশনে বলেন, মোকাব্বির খান যদি শপথ গ্রহণ করেন তাহলে মনসুরের মতই তার বিরুদ্ধে তাৎক্ষণিকভাবে সাংগঠনিক ব্যবস্থা গ্রহণ করা হবে। এখানে সাংগঠনিক ব্যবস্থা বলতে বহিষ্কারই বোঝাচ্ছে। সুতরাং দেখা যাচ্ছে যে, গণফোরামের তরফ থেকে মন্টু যা বলছেন তার সাথে মনসুর এবং মোকাব্বিরের বক্তব্য সম্পূর্ণ বিপরীত। কে সত্য কে মিথ্যা, সেটি আল্লাহ জানেন। তবে সমগ্র দেশ এই নির্বাচনের বিরোধী। তাই পাবলিক পারসেপশন হলো মনসুর এবং মোকাব্বির মিথ্যা কথা বলছেন।\nকিন্তু দেশের লক্ষ লক্ষ মানুষের ভিন্ন কথা। তাদের কথা হলো এই ধরনের ব্যক্তিবর্গকে আদতেই নমিনেশন দেওয়া হলো কেন? অন্তত বিএনপি কিভাবে রাজি হলো? কারণ মনসুর বলছেন, তিনি অতীতেও আওয়ামী লীগার ছিলেন, এখনও আওয়ামী লীগার আছেন এবং ভবিষ্যতেও থাকবেন।\nসরকার বিরোধী রাজনৈতিক জোট থেকে নির্বাচিত হয়ে সংসদে এলেও তিনি আদর্শ বিচ্যুত হননি। ‘জয় বাংলা’ ‘জয় বঙ্গবন্ধু’ প্রশ্নে কোনো আপস হবে না। তিনি বলেন, সরকার প্রধান হিসাবে সংসদ নেতাকে ধন্যবাদ জানাই, অন্তত আমার নির্বাচনী এলাকায় নির্বাচনে সেভাবে কোন অপ্রীতিকর ঘটনা ঘটেনি। অন্য কোথাও ঘটেছে কি না ঘটেছে, তা অন্যদের বিবেকের আদালতে নিজেরাই বলতে পারবেন। বঙ্গবন্ধু যেপথে এগেিয় গিয়েছিলেন প্রধানমন্ত্রী শেখ হাসিনাও সে পথে যাচ্ছে উল্লেখ করে সুলতান মনসুর বলেন, সংসদ নেত্রী জাতীয় ঐক্যের কথা বলছেন। সেই জাতীয় ঐক্য সৃষ্টি করতে হবে। মানুষের আশা-আকাক্সক্ষা ও বিশ্বাসকে শ্রদ্ধা করে বঙ্গবন্ধুর মতো জাতীয় মনোভাব নিয়ে এগিয়ে গিয়ে জনগণের আশা আকাক্সক্ষা বাস্তবায়ন করতে হবে।\nআমার কথা হলো, এই ধরনের কট্টর আওয়ামী লীগারকে গণফোরাম নমিনেশন দিলেও সেই নমিনেশন বিএনপি অনুমোদন করে কিভাবে? মোকাব্বিরও শপথ নেবেন। তার বিষয়টি শুধুমাত্র সময়ের ব্যাপার। যারা দলীয় ডিসিপ্লিন মানেন না তাদেরকে এমপির মতো একটি মর্যাদাশীল পদে নমিনেশন দেয়া হয় কিভাবে? এখন অসংখ্য মানুষকে বলতে শোনা যাচ্ছে যে বিএনপির কি নমিনেশন দেয়ার মানুষের আকাল পড়ে গিয়েছিল?\nফিরে আসছি ডাকসুর কথায়। আগামী কাল ডাকসু নির্বাচন। একটি গ্রাম্য প্রবাদে বলা হয় যে, আগের হাল যায় যেদিকে পিছের হালও যায় সেদিকেই। ২৯ ও ৩০ তারিখে মহাভোট ডাকাতি করে দেশে নির্বাচন ব্যবস্থার একটি নতুন কালচারের জন্ম দেয়া হয়েছে। এই নির্বাচনে ৯৬ শতাংশ ভোট ডাকাতি করে সাথে সাথেই উপজেলা এবং ডাকসু নির্বাচন দেয়া হয়েছে। মিশরের হুসনি মোবারক, তিউনিশিয়ার বেন আলী অথবা সোভিয়েট ইউনিয়নের স্ট্যালিনের মতো ৩০ থেকে ৩৫ বছর রাজত্ব করার টার্গেট নিয়ে এই সরকার এগুচ্ছে। জাতীয় সংসদ দখল করার পর এখন উপজেলা এবং ডাকসুও দখল করা হবে।\nডাকসু অতীতে বিশেষ করে পাকিস্তান আমলে সমস্ত সরকার বিরোধী আন্দোলনের সূতিকাগার। সেই ডাকসুকে কোনো অবস্থাতেই বিরোধী দলের হাতে এই সরকার ছেড়ে দেবে না। সেজন্যই বিশ^বিদ্যালয় প্রাঙ্গণে ভোট গ্রহণের ব্যবস্থা না করে হলে হলে ভোট গ্রহণ করার ব্যবস্থা করা হয়েছে।\nশেখ হাসিনা ও ঐক্যফ্রন্টের সংলাপের মতোই ডাকসু ইলেকশনও সরকার বিরোধী ছাত্র সংগঠনগুলো যেসব দাবি দাওয়া দিয়েছিল তার একটিও মানা হয়নি। তারপরেও ছাত্রদল এবং বামপন্থী ছাত্র সংগঠন সহ কোটা বিরোধী আন্দোলনের নেতারাও এই ইলেকশনে যোগ দিয়েছেন। পর্যবেক্ষক মহলের ধারণা, জাতীয় নির্বাচনের ফলাফলের মতোই ডাকসু নির্বাচনেরও ফলাফল হবে একই রকম। অভিজ্ঞ রাজনীতিক এবং দুই বারের নির্বাচিত ভিপি মান্না বলেছেন যে ৩/৪টি হল হয়তো সরকার বিরোধী ছাত্র সংগঠনগুলোকে দেয়া হবে। অবশিষ্ট সবগুলো হল এবং ডাকসু ছাত্রলীগ দখল করবে। তাহলে ভবিষ্যতে ঢাকা বিশ^বিদ্যালয় থেকে কোনো রকম আওয়ামী লীগ বিরোধী আন্দোলনের সূত্রপাতের সম্ভাবনা অঙ্কুরেই বিনষ্ট হবে। এক দিন পর অর্থাৎ আগামী কাল বোঝা যাবে, ডাকসু নিয়ে সরকারের মতলব কি।\nইতোমধ্যেই লেখাটি বড় হয়ে গেছে। তাই ২৯ তারিখ রাতে ভোট হয়েছে বলে চিফ ইলেকশন কমিশনার নূরুল হুদা যে পরোক্ষ স্বীকৃতি দিয়েছেন সেব্যাপারে আর লেখা সম্ভব হচ্ছে না। আগামীতে কোনো জরুরী টপিক না থাকলে এই বিষয়ে লেখার ইচ্ছা রাখি। Email:asifarsalan15@gmail.com


হুসিয়ারী | আমার সিলেট টুয়েন্টিফোর ডটকম\nSunday 29th of November 2020 07:12:04 PM\nচুনারুঘাটে মাদকের বিরুদ্ধে কঠোর হুসিয়ারী,পুলিশের শপথ\nJuly 17, 2020 12:16 am\nশংকর শীল,হবিগঞ্জঃ হবিগঞ্জের চুনারুঘাটে মাদকের গ্রাস থেকে যুব সমাজকে বাঁচাতে পবিত্র কোরআন শরিফ ও গীতা হাতে নিয়ে মাদকের বিরুদ্ধে শপথ গ্রহণ করেছেন থানা পুলিশ। বুধবার (১৫ aজুলাই) রাতে থানা প্রাঙ্গনে পুলিশ সদস্যদের শপথ বাক্য পাঠ করান মাধবপুর সার্কেলের অতিরিক্ত পুলিশ সুপার মো. নাজিম উদ্দিন। এ শপথবাক্য পাঠের মধ্য দিয়ে চুনারুঘাট থানা পুলিশ মাদকের বিরুদ্ধে যুদ্ধ ঘোষণা করে। মাধবপুর সার্কেলের এএসপি মো: নাজিম উদ্দিন বলেছেন প্রধানমন্ত্রী শেখ হাসিনা মাদকের বিরুদ্ধে যেমন জিরো টলারেন্স ঘোষণা করেন তেমনই মাননীয় আইজিপি স্যারও মাদকের বিরুদ্ধে জিরো টলারেন্স ঘোষণা করেছেন।\nতিনি বলেন, মাদক কারবারি ও মাদকের দালালদের ছাড়িয়ে নিতে যারা তদবির করে তাদের বিরুদ্ধেও ব্যবস্থা নেয়া হবে। সেই অনুযায়ী অভিযান চলছে। পর্যায়ক্রমে সকল মাদক কারবারিদের বিচারের আওতায় আনা হবে।\nমাদককে কোনোভাবে ছাড় দেওয়া হবে না। ওসি শেখ নাজমুল হক বলেন, আমি চুনারুঘাটে যোগদানের পর প্রথম প্রতিজ্ঞাই ছিল মাদক নির্মূল করা এরই ধারাবাহিকতায় আমি কাজ করে যাচ্ছি এপর্যন্ত মাদক কারবারি শতাধিক লোক ধরে কারাগারে প্রেরণ করেছি। মামলা হয়েছে প্রায় দুইশতাধিক। আমার স্লোগান একটাই হয় মাদক ব্যবসায়ী থাকবে নতুবা আমি থাকব! হবিগঞ্জের পুলিশ সুপার মোহাম্মদ উল্ল্যা স্যারের নির্দেশে আমাদের অফিসার ফোর্সদের নিয়ে শপথের পাশাপাশি কঠোর প্রদক্ষেপ নিয়েছি। অনেকেই রয়েছেন একটি আসামী ধরলে ছাড়িয়ে নিতে অনেক তদবির করেন। তাদের এমন কর্মকান্ডে আমরা বিব্রতবোধ করি। আমরা কাউকে ছাড়দেবনা। তাদের বিরুদ্ধেও এবার কঠোর ব্যবস্থা নেয়া হবে। ইতিমধ্যে আসামীদের ছাড়িয়ে নিতে যারা তদবির করেছেন তাদের রেহাই নেই। আমরা প্রত্যক মাদক কারবারি ও মাদকের দালালদের তালিকা তৈরী করেছি। মাদক নির্মূলের জন্য একটি সঠিক তালিকা তৈরি করা হবে । অভিযানে সমাজের সকল স্তরের মানুষের সহযোগিতা থাকবে ৷ আমরা দৃঢ় প্রতিজ্ঞা নিয়ে মাঠে নেমেছি। চুনারুঘাটকে মাদক মুক্ত করবোই। এজন্য তিনি সকলের সহযোগীতা কামনা করছেন।\nএ সময় উপস্থিত ছিলেন থানার পরিদর্শক (তদন্ত) চম্পক দামসহ সকল সদস্যবৃন্দ ।


লেবু পাতার অ’সাধারণ এই গু’ণাগুণ স’ম্পর্কে আপনি জা’নেন কি? - Bangla Advice\nLipu Chowdhury 14 days ago\tHealth Leaveacomment 605 Views\nলেবুর উপকারিতার কথা সকলেরই জা’না। অনেকেই যেকোনও খাবারের স’ঙ্গেই লেবু খেতে পছন্দ করেন। জা’নেন কী? ফলের পাশাপাশি, এর পাতাতেও রয়েছে অসাধারণ কিছু গুণাগুণ, যা আপনার শ’রীরকে সু’স্থ রাখতে বিশেষভাবে সাহায্য করে। আসুন জে’নে নিই লেবু পাতার অসাধারণ গুণাগুণগুলো…\nবমিভাব কাটাতে : বাসে উঠলে অনেকেরই বমি করার প্র’বণতা দেখা দেয়। আবার গর্ভবতী মায়েদেরও বমি ভাব অনুভূত হয়। এই স’মস্যা থেকে মু’ক্তির পথ বাতলে দিতে পারে লেবু পাতা। এক্ষেত্রে কয়েকটি লেবুপাতা হাতে কচলে নিয়ে এর ঘ্রাণ নিলেই বমিভাব কে’টে যায়।\nওজন নি’য়ন্ত্রণে : অনেকেই শ’রীরের বাড়তি মেদ কমাতে লেবুর রস গরম পানির স’ঙ্গে মিশিয়ে পান করে থাকেন। কিন্তু জা’নেন কী?-ওজন কমাতে লেবুর পাতাও খুব কা’র্যকরী ভুমিকা পা’লন করে। লেবু পাতার রস খেলেও ওজন অনেকটাই নি’য়ন্ত্রণে রাখা যায়।\nচুলকানি দূ’র ক’রতে : কচু বা ওল খেলে গলায় অনেক সময়ে যে চুলকানি অনুভূত হতে পারে। এক্ষেত্রেও লেবুর পাশাপাশি কাজে দেয় লেবুর পাতা।দাঁতের যত্নে : দাঁতে কালচে ছোপ পড়েছে? দাঁতকে চকচকে সাদা করে তুলতে চান, তাহলে অবশ্যই লেবু পাতা হতে পারে আপনার এই স’মস্যার সমাধান।\nকয়েকটি লেবু পাতার স’ঙ্গে পরিমাণ মতো বেকিং সোডা থেঁতলে নিয়ে পেস্ট তৈরি করুন। এরপর সেই পেস্ট দিয়ে দাঁত মাজুন। মাত্র এক সপ্তাহ এটি ক’রতে পারলেই এই স’মস্যা থেকে মু’ক্তি পেতে পারেন।\nক্লান্তি দূ’র ক’রতে: সারাদিন কাজে’র পর বা অতিরি’ক্ত গরমের জে’রে শ’রীরে ক্লান্তি অ’নুভব হতে পারে। লেবু পাতার স’ঙ্গে মধু মিশিয়ে শরবত বানিয়ে খেতে পারেন। এতে শ’রীরের সমস্ত ক্লান্তি দূ’র করা সম্ভব। উৎস : এশিয়ানেট নিউজ\nPrevious কলকাতার জনপ্রিয় সব নায়িকাদের কার বয়স কত ? জানেন কি?\nNext যে ৮টি ভুলে হতে পারে স্ত*ন ক্যা’ন্সা’র, বাচতে হলে জানতে হবে।


অধ্যাপক ড. জামাল নজরুল ইসলাম : Bangla Desk: The innovation of science and intelligence of Technology % %\nHome অনুপ্রেরণা অধ্যাপক ড. জামাল নজরুল ইসলাম\nঅধ্যাপক ড. জামাল নজরুল ইসলাম\nমহাবিশ্বের শেষ পরিণতি নিয়ে গবেষণা করেছিলেন খ্যাতনামা বাংলাদেশি বিজ্ঞানী জামাল নজরুল ইসলাম। ষ্টিফেন হকিংসহ আরও অনেক বিখ্যাত বিজ্ঞানী ছিলেন তাঁর ঘনিষ্ট বন্ধু ও সহকর্মী। তাঁর লেখা গবেষণায় অনুপ্রাণিত হয়েছিলো আরেক বিখ্যাত বিজ্ঞানী ফ্রিম্যান ডাইসন।\nমহাবিশ্ব প্রসারিত হচ্ছে। সেই প্রসারণের খোঁজ নিতে গিয়েই বিগব্যাং তত্ত্বের জম্ন হয়। এ নিয়ে ব্যাপক গবেষণা হয়, এখনো সে গবেষণা অব্যাহত রয়েছে। কিন্তু মহাবিশ্বের শেষ পরিণতি কী হতে পারে, সেটা নিয়ে খুব বেশি বিজ্ঞানী সেকালে মাথা ঘামাননি। এই কাজটি করেন বাংলাদেশি বিজ্ঞানী জামাল নজরুল ইসলাম। তখন এ কাজটি কিন্তু সহজ ছিল না। তখনো তড়িৎ মহাবিশ্বের বিষয়টি আসেনি কসমোলজিতে। আবার হয়েল-নারলিকরের স্টেডি ষ্টেট থিওরি বা স্থির মহাবিশ্বের ধারণা পুরোপুরি বাতিল হয়নি। মহাবিশ্বের আকার সমতল, প্যারাবলিক নাকি আবদ্ধ সে সম্পর্কেও নিশ্চিত কোনো ধারণা ছিল না। তাই সব মিলিয়ে মহাবিশ্বের শেষ পরিণতি নিয়ে কাজ করাটাই ঝুঁকিপূর্ণ ছিল। জামাল নজরুল ইসলাম সেই ঝুঁকিটা নিয়েছিলেন। লিখেছিলেন তাঁর কালজয়ী বই আল্টিমেট ফেট অব দ্য ইউনিভার্স। বিখ্যাত কসমোলজিস্ট ফ্রিম্যান ডাইসন পর্যন্ত তাঁর বই পড়ে অনুপ্রানিত হয়েছিলেন।\nক্যারিয়ারের যখন তুঙ্গে অবস্থান করছেন সেই সময় দেশে ফিরে আসার সিদ্ধান্ত নেন জামাল নজরুল ইসলাম। এ দেশে বিজ্ঞান গবেষণার জন্য একটা উপযুক্ত পরিবেশ গড়ে তুলতে চেয়েছিলেন। প্রয়াত জামাল নজরুল ইসলাম বেঁচে আছের তাঁর বিজ্ঞান সাধনায়। আজ ২৪ ফেব্রূয়ারি নিভৃতচারী এই বিজ্ঞানীর ৮০ তম জম্নদিন।তাঁর জম্নদিন উপলক্ষ্যে বাংলা ডেস্ক আয়োজন করছে বিশেষ নিবন্ধ। বিজ্ঞানে বাংলাদেশি বিজ্ঞানীর অবদান জানতে বাংলা ডেস্কের সাথে থাকুন।


নির্বাচনের খবর 2021 : West Bengal BJP News Today in Bengali | Eisamay Gold\nমুসলিম ভোট তো নেই, ২০০ হবে বিজেপির?\nবিজেপির রাজ্য সভাপতি দিলীপ ঘোষ থেকে সর্বভারতীয় সহ-সভাপতি মুকুল রায়, কেউই আশা করেন না যে বাংলার মুসলিম সম্প্রদায়ের মানুষ তাঁদের ভোট দেবেন। দিলীপবাবু সম্প্রতি এক জায়গায় বিবৃতি দিয়েছেন যে, মুসলমানরা বিজেপিকে ভোট দেয় না। সুতরাং, এই ৩০ শতাংশ ভোট বাদ দিয়েই তাঁদের হিসেব করতে হচ্ছে।ইন্দ্রনীল শুক্লা\nযুদ্ধ তো কেবলমাত্র ময়দানে হয় না, মানুষের মনের ভিতরেও হয়, মগজে হয়।\nযাওয়ার সম্ভাবনাকে উড়িয়ে দিতে পারা যাচ্ছে না। ফর্মুলা ঠিক রাখলে কঠিন অঙ্কও তো মিলে যায়, তাই না!\nযুদ্ধ তো কেবলমাত্র ময়দানে হয় না, মানুষের মনের ভিতরেও হয়, মগজে হয়। মস্তিষ্কের ভিতরে যুদ্ধটা যিনি জিতে যেতে পারেন, ময়দানে তাঁর জয় নিশ্চিত। তো এই ধারণাগত, উপলব্ধিগত যুদ্ধটার কথা যদি আলোচনায় আনা যায়, তা হলে বলা যেতেই পারে যে বিজেপি দলটির সোশ্যাল মিডিয়ার শক্তি, আর্থিক সামর্থ্য এক কথায় অতুলনীয়। আর সে দিক থেকে এই মুহূর্তে ভারতের কোনও দলই এর আশপাশেও নেই।\nআর বিজেপি-র সোশ্যাল মিডিয়ার শক্তির কথা আলাদা করে বলতেই হবে। কারণ বিশেষজ্ঞরা বারবারই বলছেন বাংলায় জনসংযোগের জন্য সোশ্যাল মিডিয়াকে মারাত্মক ব্যবহার করছে বিজেপি। সোশ্যাল মিডিয়াকে চাতুর্যের সঙ্গে ব্যবহার করতে পারলে তা মানুষের মনের উপর মারাত্মক প্রভাব ফেলে। আর মানুষের মনকে নিজেদের দিকে টানার জন্য এই আধুনিক অস্ত্রটিকেই শান দিয়েছে বিজেপি।\nবিশেষজ্ঞরা জানাচ্ছেন, জনতার রায়কে নিজেদের খাতে বইয়ে দেওয়ার জন্য রাজনীতিকরা বহুল ভাবে সোশ্যাল মিডিয়ার ব্যবহার করছেন। নিজেদেরকে উদার ও উপকারী এবং বিরোধীদের শত্রু হিসেবে চিহ্নিত করার এ এক আধুনিকতম অস্ত্র। আর এই অস্ত্রকে অত্যন্ত মুনশিয়ানার সঙ্গে ব্যবহার করছে বিজেপি। ২৯৪টি বিধানসভা আসনের বেশির ভাগটাই দখল করার আগ্রাসী লক্ষ্যে তারা কোনও কিছুতেই বিন্দুমাত্র খামতি রাখতে রাজি নয়।\nবিজেপি-র মাথায় যা অনবরত কাজ করে চলেছে, তা হল রাজ্যের ৩০ শতাংশ মুসলিম ভোটারের মধ্যে প্রায় কোনও ভোটই তাদের বাক্সে আসবে না। বিজেপির রাজ্য সভাপতি দিলীপ ঘোষ থেকে সর্বভারতীয় সহ-সভাপতি মুকুল রায়, কেউই আশা করেন না যে বাংলার মুসলিম সম্প্রদায়ের মানুষ তাঁদের ভোট দেবেন। দিলীপবাবু তো কিছুদিন আগে খোলাখুলিই এক জায়গায় বিবৃতি দিয়েছেন যে, মুসলমানরা বিজেপিকে ভোট দেয় না। সুতরাং, এই ৩০ শতাংশ ভোট বাদ দিয়েই তাঁদের হিসেব করতে হচ্ছে।\nঅতএব বিজেপি-কে নির্ভর করতে হচ্ছে ৭০ শতাংশ হিন্দু ভোটের উপরেই। ২০১৯ সালে লোকসভা ভোটে রাজ্যে বিজেপি-র ভোট শেয়ার ৪০.৬৪ শতাংশে পৌঁছেছিল, যা কি না রেকর্ড। কিন্তু পাশাপাশি এটাও সত্যি যে রাজ্যে ক্ষমতায় আসতে হলে বিজেপি-কে ৭০ শতাংশ হিন্দু ভোটের মধ্যে কম করে ৬০ শতাংশ নিজেদের দিকে টানতে হবে। এখন ব্যাপার হল, হিন্দু আর মুসলিম ভোট তো মিলেমিশে রয়েছে। কোনও আসনে সবই মুসলিম, কোনও আসনে সবই হিন্দু এমন তো আর নয়। বরং বলা যেতে পারে যে ৬০ থেকে ৮০টি আসনে মুসলিম ভোটই ফলাফলের ডিসাইডিং ফ্যাক্টর।\nতাই যদি হয়, তা হলে এই আসনগুলো বাদ দিয়েই হিসেবে বসতে হবে বিজেপি-কে। বিজেপি জানিয়েছিল, তাদের টার্গেট হল ২০০টি আসন জেতা। কিন্তু সে ক্ষেত্রে হিসেব বলছে জেতার পক্ষে অনুকূল আসনগুলির প্রত্যেকটিই বিজেপি-কে জিততে হবে, না হলে ওই ঘোষিত টার্গেট পূরণ করা সম্ভব নয়। মনে রাখতে হবে গত লোকসভা ভোটে বামফ্রন্টের ১৩ শতাংশ ভোট এবং কংগ্রেসের ৭ শতাংশ ভোট নিজেদের দিকে টানতে সক্ষম হয়েছিল বিজেপি। সে জন্যই মিলেছিল সাফল্য। ২০১৬ সালে বিজেপি পেয়েছিল মাত্র ১০.১৬ শতাংশ ভোট যা ২০১৯-এ হয় ৪০.৬৪ শতাংশ। আর তৃণমূল ২০১৬ সালে পেয়েছিল ৪৪.৯১ শতাংশ ভোট, যা ২০১৯-এ হয় ৪৩.৬৯ শতাংশ। সুতরাং ২০২১-এ ম্যাজিক নাম্বারে পৌঁছতে হলে বিজেপি-কে নিজের প্রাপ্ত ভোট তো ধরে রাখতেই হবে, সেই সঙ্গে ফাটল ধরাতে হবে তৃণমূলের ভোটব্যাঙ্কেও। সেই ভোটব্যাঙ্কের মধ্যে মুসলিম ভোট টানা সম্ভব নয়, তাই টার্গেট করতে হবে হিন্দু ভোটকেই। এই বিরাট অঙ্কটাই ক্রমাগত কষে চলেছে বিজেপি। আর সেই লক্ষ্য নিয়েই তৃণমূলের জেতা বিধায়কদের নিজেদের দলে নিয়ে আসা, সোশ্যাল মিডিয়ায় জোরদার প্রচার করা ইত্যাদিতে তারা মনোনিবেশ করছে। নিঃসন্দেহে কঠিন। কিন্তু টার্গেট স্থির করে নিখুঁত অঙ্ক কষে এগোচ্ছে বিজেপি। আর সে জন্যই অঙ্ক মিলে যাওয়ার সম্ভাবনাকে উড়িয়ে দিতে পারা যাচ্ছে না। ফর্মুলা ঠিক রাখলে কঠিন অঙ্কও তো মিলে যায়, তাই না!\nwest bengal election 2021 updates in bengali & bjp dilip ghosh says